Košarkašice treniraju u Beogradu, došle Petrović i Dabović\nBeta 20. jula 2016. 15:00\nEvropske prvakinje treniraće u Beogradu do 30. ili 31. jula, kada odlaze u Rio de Žanejro. Srbija je trebalo da igra protiv Senegala, ali je taj meč otkazan zbog problema sa putem afričkog tima. Umesto toga, biće odigran dvomeč sa Turskom u petak i subotu.\n„Veoma se radujem okupljanju, očekujem da ćemo nastaviti u još jačem ritmu i da ćemo se mi koje se sad priključujemo brzo uklopiti u sjajnu atmosferu koja vlada. Želimo da se u što boljem svetlu prikažemo u Riju. Imaćemo jaku konkurenciju i tražićemo priliku iz drugog plana. Ako uspemo da izborimo plasman u četvrtfinale, sigurna sam da jednu utakmicu možemo da igramo sa svim ekipama. Zato je najbitnije da svakoj utakmici u grupi pristupimo kao da je za medalju“, rekla je Sonja Petrović na okupljanju.\nMečevi sa Turskom igraće se u hali „Ranko Žeravica“, a oba susreta počeće u 18.00.\n„Iskoristila bih priliku da pozovem sve ljubitelje košarke da dodju i podrže nas u prijateljskim utakmicama u hali ‘Ranko Žeravica’ i tako iskoriste priliku da vide i isprate žensku reprezentaciju u kompletnom sastavu“, rekla je Petrovićeva.\nAna Dabović je takodje kazala da se raduje reprezentaciji.\n„Veoma sam srećna i uzbudjena što se priključujem reprezentaciji. Najlepše uspomene u karijeri me vežu za naš nacionalni tim. Svako leto provodim sa istim devojkama i mnogo su mi nedostajale. Što se tiče takmičenja u Riju, mislim da imamo veoma tešku grupu, ali verujem u tim i sigurna sam da nećemo razočarati. Uradićemo sve da učinimo naš narod srećnim i ponosnim“, rekla je Dabovićeva.


Ivanić: Skautirali smo ih iz svih uglova, bili smo taktički perfektni - Adresar Sporta\nHome - Fudbal - Ivanić: Skautirali smo ih iz svih uglova, bili smo taktički perfektni\nZnao je Mirko Ivanić i za bolje partije na evropskoj sceni, ali iskusni vezista će lepe uspomene poneti iz Razgrada. I pored toga što je mogao bolje da reaguje u dve situacije, vezista crveno-belih apostrofira sjajanu kolekitvnu igru.\n„Odigrali smo taktički perfektnu utakmicu i bez ikakve dileme – zaslužili pobedu. Imali smo više šansi, bili smo konkretniji i gol Kange došao je u pravom trenutku. Videlo se da smo se dobro spremili za utakmicu, skenirali smo ih na pravi način, odrađen je dobar skauting i sve se to pokazalo na terenu. Srećan sam zbog pobede, sada se okrećemo Metalcu, jer je i prvenstvo veoma bitno za nas“, rekao je Ivanić.\nCrvena zvezda je posle dve odigrane utakmice prva u grupI F sa šest osvojenih bodova.\n„Ponosan sam na činjenicu da smo prvi u grupi posle dva odigrana meča, ali ima još da se igra, nismo ni na pola puta. Čeka nas Midtjiland, pa dve utakmice kod kuće i još jedna u gostima. Ipak, izuzetno mi je drago što smo lideri u grupi, voleo bih da tako i ostane, mislim da smo u stanju to da napravimo“, zaključio je Ivanić.\nOtkad sam potpisao slušam o ovom meču\nLUDI TIKET (-), subota, 2.056.201 dinar: Jedan gol odneo dva miliona\nUŽIVO: Radnički – Partizan: Holender starter na Čika Dači, Neca Tomić napada bivši klub\nAFRIKA: Porazi kandidata za šampionsku krunu


NATO ADMIRAL ODBRUSIO PRIŠTINI: Šta vi pokušavate da uradite, ostaćete izolovani zbog tih taksi? | Vesti Dana\nnovembar 28, 2018 by\nKosovu preti izolacija nakon što su prištinske vlasti odlučile da za 100 odsto povećaju porez na robu iz Srbije i BiH, upozorio je komandant Komande združenih snaga NATO-a u Napulju, admiral Džejms Fogo, prenela je prištinska „Gazeta ekspres“.\n„Šta se zapravo želi ostvariti tim porezom?“, zapitao je Fogo nakon svečane ceremonije primopredaje dužnosti šefa Kfora u Prištini.\nKomandant NATO-a je takođe spomenuo dijalog između Beograda i Prištine, rekavši da Srbija i Kosovo, sa kojima, inače, EU pregovara u odvojenom procesu, treba da teže evroatlantskim integracijama za dobrobit oba naroda.\n„Porez od 100 odsto koji je Kosovo odredilo za robu iz Srbije rizikuje izolovanje Kosova“, rekao je Fogo.\nU komandi Kfora na KiM izvršena primopredaja dužnosti\nU komandi Kfora u Prištini obavljena je primopredaja dužnosti između odlazeće general-majora NATO-a Salvatorea Kuočija i njegovog naslednika, general-majora Lorenca D’Adarija\nGeneral Kuoči je rekao da je za vreme svog mandata posebno ponosan na napredak ostvaren u odnosima između Kfora i Vojske Srbije.\n„To je rezultiralo povećanjem broja zajedničkih patrola Kfora koje se odvijaju u potpunoj sinhronizaciji sa oružanim snagama Srbije, stvaranje uslova za veću bezbednost duž administrativne linije razgraničenja oblasti kao rezultat povećane komunikacije i uzajamnog poverenja“, rekao je Kuoči.\nAdmiral Fogo visoko je ocenio rad Kuočija na Kosovu.


Geely želi da proširi partnerstvo sa Daimlerom - Auto Republika\nПочетна Vesti Geely želi da proširi partnerstvo sa Daimlerom\nPrvi čovek kineskog giganta, Li Šufu, zaintereosvan je za opširnije partnerstvo sa Daimlerom.\nDaimler i Geely već sarađuju na nekoliko projekata. Najvažniji je naravno Smart u kojem obe kompanije imaju udeo od 50%. Šta više, nedavno smo čuli od rukovodilaca nemačkog brenda da Smart danas ima svetlu budućnost, upravo zahvaljujući spasonosnom ulaganju Geelyja.\nDaimler i kineska kompanije takođe su investirali u Volocopter, startup koji se bavi razvojem usluga letećeg taksija. Za Geely bi 2020. godine trebalo da bude od velike važnosti.\nLi Šufu najavljuje da će Lynk&Co ove godine početi sa isporukom vozila u Evropi, što je veoma bitan podatak za kinesku kompanije. On dodaje da postoje brojne oblasti gde bi se mogla nastaviti i produbiti saradnja sa Daimlerom.\nNo, čini se da Nemci nisu previše zainteresovani za dalje proširivanje kooperacije sa Geelyjem. Bar to nije bio slučaj do nedavnih događaja sa pandemijom korona virusa. Šteta koju je korona prouzrokovala automobilskoj industriji mogla bi da otvori vrata većoj saradnji Geelyja i Daimlera.\ntagovi: daimler geely Li Šufu\nprethodni Francuski ministar finansija: Renault bi mogao da nestane\nsledeći Kia sprema rivala za Citroen Ami


sreda , 30 septembra 2020\nPočetna/DOŽIVETI STOTU/Pet „pravila zdrave ishrane” koja treba da prekršite\nSana Life 29. jula 2020.\tDOŽIVETI STOTU, HRANA, ZANIMLJIVOSTI, ZDRAVLJE Ostavite komentar\nAko ste ikada čuli da je doručak „najvažniji obrok u danu” i da „ne treba da ga preskačete”, znajte da je ovo prvo od pet pravila zdrave ishrane koje treba da prekršite. Naravno, i ovo se radi pod nekim uslovima: ako vaše telo ne želi, nemojte se forsirati da jedete u određeno vreme. Takođe, ako je vaš stil života drugačiji, prilagodite mu i obroke i biće bolje po vas.\nMnogi kažu da ćete se ugojiti ako jedete pre spavanja, ali ako to ne uradite, verovatno ćete se često buditi i biti halapljivi ujutru. Od pet pravila zdrave ishrane koja treba da prekršite, ovo je najvažnije za dobar san, važan za opšte stanje. Svakako, nemojte ni preterivati sa hranom.\nOznakeishrana organizam pravila zdravlje\nPrethodni Turistička ponuda Guče – 1700 evra soba\nSledeći Test na antitela i kod privatnika\nPrvo je legenda a život je ipak nešto realnije i stalno od nas očekuje izazove …


Promocija nove knjige Zorice Petrović Prentić - Top Novosti\nNaslovna Čuvari kulture Promocija nove knjige Zorice Petrović Prentić\nPromocija nove knjige Zorice Petrović Prentić\nU Domu kulture „Radivoj Uvalić Bata“ prokupačka pesnikinja Zorica Perović Prentić je u aprilu mesecu ove godine, predstavila knjigu priča „Nepotrošeni snovi o ljubavi i drugim opsenama“.\nDom kulture će u sredu, 17. oktobra, u 18 sati, ponovo biti domaćin ovoj pesnikinji i poštovaocima njenog stvaralaštva, na promociji njene nove knjige priča „Nove karte za stara putovanja“.\nNajavljujući svoju novu knjigu, pesnikinja kaže da je i u njoj „sanjala“ o nekim starim putovanjima, koja bi rado ponovila.\n-Znam da budem i realna, ali uvek živim na ivici, na nožu između mašte, snova i realnosti. Verovatno zato pišem, jer me niko ne može razumeti kao što me razume moja pesma. Ona je moje utočište, u njoj mogu da raširim krila, poručila je pesnikinja i pozvala sve ljubitelje pisane reči da dođu na njenu promociju.\nDeo izvoda iz recenzije prokupačkog pesnika Ljubiše Кrasića je najbolji poziv za ponovni susret sa ovom pesnikinjom, čije knjige se uvek iznova mogu čitati.\n„Ponovo živeti već proputovano vreme može da bude neka nova bol, ali i jaka želja da se preživljeno što jače oslika, da se sve jarke boje tada gledane i dodirivane, što glasnije upiju u reč i kao takve raznesu po nama čitaocima. I dok ih budemo skidali s očiju i utrljavali među prste, osetićemo miris Firence.“


Press Online :: Hronika :: BAHATI JASNIĆ Za godinu SPISKAO 200 MILIONA "za pripremu" Univerzijade, a ustvari NIJE DAO NI DINARA ZA NJU / print=true\nTaj novac je prebačen na račun nezakonito formiranog preduzeća "Evropske univerzitetske igre 2020" koje je trebalo da obezbedi tehničku pripremu za organizovanje takmičenja evropskih akademaca u Beogradu.\nUmesto toga, najveći deo para utrošen je na luksuzne hirove samog Jasnića, koji nemaju nikakve veze sa Evropskim univerzitetskim igrama zbog čega je i održavanje ove manifestacije dovedeno u pitanje. Ipak, on nije u pritvoru zbog ovih postupaka, već se tereti da je proneverio 13 miliona dinara Univerzitetskog sportskog saveza Srbije i to tako što je službenom karticom plaćao privatne račune.\nSličan metod je primenio i kod preduzeća "Evropske univerzitetske sportske igre 2020", gde je sa računa uz pomoć kartica skidao novac bez ikakve kontrole pa je, prema izvodima u koje je "Blic" imao uvid, dnevno podizao u kešu i po 160.000 dinara. Kupovao je i luksuzne telefone, plaćao ručkove u elitnim beogradskim i svetskim restoranima, a da to nikom nije upalo u oči, iako je "Blic", a povremeno i drugi mediji, izveštavao o tome. Naprotiv, u jeku afere o bahatom trošenju novca poreskih obveznika Srbije, Vlada mu na račun preduzeća krajem jula prebacuje i dodatnih 50 miliona dinara, a da pri tom niko ne zna za koje namene je potrošeno 143 miliona dinara, koje su prebačene u oktobru 2017. godine. Ovo tim pre jer je srpska javnost brujala da je bar 573.000 evra državnog novca, koliko je navodno plaćen master plana, završio u nečijim privatnim džepovima.\nRazlog za uzbunu nije bila ni izjava Siniše Jasnića, koju je dao 2016. godine nakon dobijanja organizacije za evropske univerzitetske igre, da će ova manifestacija Srbiju koštati 3,5 miliona evra. Pošto je već bilo potrošeno dva miliona, niko nije našao za shodno da preispita gde su te pare završile? Tim pre što nije započeta nijedna konkretna aktivnost za akademsko takmičenje, uključujući i izgradnju Nacionalnog studentskog sportskog centra na Bežaniji.\nIzvor "Blica" iz Vlade Srbije tvrdi da se Jasnić opet poigrao sa državom Srbijom jer je njen novac trošio na sve i svašta, samo ne na ono šta je trebalo.\n- Nemamo čak u rukama ni master plan manifestacije zbog manifetluka oko njega. Da ne govorim da je izgradnja Nacionalnog studentskog centra već uveliko trebalo da se gradi, a da tamo ni cigla nije postavljena. Sve u svemu, zbog Jasnićevog ponašanja, ništa nije konkretno urađeno. Osnovno je pitanje kako je Jasnić reinkarnirao i ponovo stao na čelo univerzitetskog sporta posle afere koju je imao 2009. godine sa Univerzijadom u Beogradu, kada je smenjen zbog sličnih mahinacija sa državnim novcem - kaže naš sagovornik.\nInače, Jasniću ovo nisu prve optužbe za proneveru jer je i 2006. godine pokrenut postupak, takođe za zbog zloupotreba korišćenja biznis kartica, ali tada Fakulteta za fizičku kulturu u Novom Sadu. Tada je tu ustanovu oštetio za 14.000 evra, ali zatvorsku kaznu nije dobio jer je vratio novac i zato dobio otkaz na fakultetu. I pored toga, on je ubrzo postavljen na mesto direktora preduzeća "Univerzijada Beograd 2009", ali je smenjen zbog sumnji da je zloupotrebio novac tog preduzeća.\nJasnić je od Portugalaca preuzeo zastavu Univerzijade, ali je neće nositi na otvaranju igara u Beogradu 2020. godine\nProgramski direktor Transparentnosti Srbija Nemanja Nenadić kaže za "Blic" da ovaj slučaj pokazuje da je kod raspolaganja i trošenja državnog novca potreban mnogo veći nadzor.\n- Nužne su mnogo snažnije preventivne mere, kao i znatno veća transparentnost kod trošenja budžetskog novca. Ono što je važno za javnost u konkretnom slučaju vezano je za Ministarstvo omladine i sporta koje treba da kaže da li je ono imalo nadzor i kontrolu nad trošenjem para koje su iz budžeta prebačene za univerzitetski sport. Takođe bi trebalo da se zna da li je ono utvrdilo nepravilnosti i prijavilo nadležnim organima ili su to saznali iz medija. Ako je, dakle, do ovog hapšenja došlo zato što su nadležne državne institucije pratile pisanje pisanja "Blica", to je dobar znak. Ali, to se previše retko događa jer postoje mnogi slučajevi nenamenskog trošenja državnog novca, o kojima su mediji pisali, a da nadležna Tužilaštva nisu reagovala - kaže Nenadić.\nUSSS formira novo preduzeće za igre\nSkupština Univerzitetskog sportskog saveza Srbije juče je zbog novonastalih okolnosti održana i na njoj je doneta odluka o formiranju privrednog društva "EUG 2020" a za direktora je izabran njen član Miloš Obradović.\nNa istoj sednici je profesor Dragan Popov imenovan za ovlašćeno lice USSS. On će taj posao obavljati dok sud ne donese drugostepenu odluku da je Siniša Jasnić u skladu sa zakonom smenjen 30. marta 2018. godine na Skupštini Univerzitetskog sportskog saveza Srbije.


U Fondu ističu da je, prema procjenama iz Studije ekonomske opravdanosti, IZIS, osim ekonomske isplativosti, neminovnost i potreba jer će zdravstveni sistem učiniti kvalitetnijim i efikasnijim i donijeće značajne finansijske efekte za cjelokupni sistem.\nU Fondu ističu da će se povećati produktivnost zdravstvenih radnika jer će biti rasterećeni administrativnih poslova, biće omogućeno praćenje i upravljanje svih registrovanih medicinskih aparata, kao i praćenje iskorištenosti aparata.\n"Sve zdravstvene ustanove biće međusobno uvezane, te će svim ustanovama biti dostupne, u realnom vremenu, informacije o izvršenim uslugama, te propisanim i izdatim lijekovima. U svakom momentu biće moguće pratiti potrošnju lijekova, stanje zaliha i slično što je značajno i za planiranje i sprovođenje nabavki lijekova i drugih sredstava, ali i za kontrolu", naveli su iz Fonda.\nIz Fonda napominju bez tehnoloških i informacionih sistema, ogroman broj podataka i informacija koje su se nalazile u zdravstvenim ustanovama nije bilo moguće kvalitetno pratiti i upravljati njima.\n"Uvezivanjem svih institucija i ustanova - resornog ministarstva, Fonda, zavoda, instituta, bolnica i domova zdravlja, na osnovu jedninstvenih podataka kojima će svi raspolagati, efikasnije će se moći donositi strateške odluke od značaja za zdravstveni sistem Republike Srpske", ističu u Fondu.\nU Fondu navode da bi projekat trebao da se realizuje u roku od dvije godine, a nakon toga je predviđen garantni rok od 36 mjeseci.\n"U narednih pet godina izabrani konzorcijum je obavezan da u potpunosti sprovede projekat, te da obezbijedi njegovo nesmetano funkcionisanje bez bilo kakvih naknadnih troškova, kao i troškova održavanja. Napominjemo da će podaci o osiguranicima biti u potpunosti bezbjedni i tajni, jer će se baza podataka nalaziti u Fondu koji će biti vlasnik sistema", ističu u Fondu.\nU Fondu zaključuju da po uvođenju IZIS-a, zdravstveni sistem očekuju brojne prednosti - omogućavanje bolje kontrole i racionalnije upravljanje sredstvima obaveznog zdravstvenog osiguranja, smanjenje troškova, poboljšanje zdravstvene kontrole pacijenta, doprinos učinkovitijem sistemu zdravstvene zaštite u cjelini, sprečavanje dupliranja dijagnostike, smanjenje čekanja na dijagnostičke i terapijske procedure usljed uvođenja transparentnih lista čekanja i elektronskih uputnica.\nU Republici Srpskoj do kraja 2020. godine trebalo bi da se počne sa upotrebom elektronskih zdravstvenih knjižica, recepata i kartona, kako je predviđeno okvirnim sporazumom koji je Fond zdravstvenog osiguranja potpisao sa konzorcijumom "Mmskod" i kompanijom "Lanako" iz Banjaluke i "Erikson Nikola Tesla" iz Zagreba, koji su izabrani za najpovoljnijeg ponuđača za uvođenje ovog sistema.\nIZIS će se realizovati u nekoliko faza, među kojima su izrada glavnog projekta, formiranje primarnog i sekundarnog data centra za razmjenu zdravstvenih podataka na nivou Republike Srpske, isporuku i instalaciju opreme vodećih svjetskih proizvođača, štampu i distribuciju kartica osiguranika i zdravstvenih radnika, opremanje zdravstvenih ustanova računarima i drugom potrebnom opremom.\nČlan Sektora za zdravstvo u Socijalno-ekonomskom savjetu SDS-a Slobodan Stanić rekao je danas da IZIS 26 puta više nego Srbiju, navodeći da je Fond zdravstvenog osiguranja Srpske za taj sistem potrošio 26.887.000 KM za oko milion stanovnika, dok je Srbija potrošila za 6.800.000 ljudi 5.800.000 KM.\nIZVOR: Vebsajt RTRS, 30.07.2018.


Oblast: Međunarodna politika | 24.04.2012\nPosle dužeg perioda konfrontacije sa SAD i vodećim zemljama Evropske unije, zbog njihovog priznanja Kosova i Metohije (KiM) kao nezavisne države nakon jednostranog proglašenja nezavisnosti od strane predstavnika kosovskih Albanaca, vidljiv je napredak u odnosima i približavanje stavova vodećih političkih elita u Srbiji i zvaničnih politika tih država. Status kandidata za članstvo u EU koji je Srbiji dodeljen u martu 2012. godine predstavlja prekretnicu. Mnogo vremena od proglašenja i priznanja nezavisnosti KiM od strane većeg broja država među kojima su SAD i 22 zemlje EU, proteklo je u lobiranju naše diplomatije za ograničavanje broja priznanja, neslaganju o formi predstavljanja KiM na međunarodnim skupovima i diplomatskim konfrontacijama sa zemljama regiona kako u vezi statusa KiM, tako i oko drugih otvorenih i političkih pitanja.\nČitav ovaj period je obeležen javnim deklaracijama i praktičnim koracima ka „četiri stuba spoljne politke“ Srbije, sa intonacijom koja je usmeravala na ekvidistancu ili podjednaku bliskost sa Pekingom, Moskvom, Vašingtonom i Briselom. Ovakvo upućivanje nije sasvim odgovaralo stvarnosti zbog relativno hladnih odnosa sa SAD, zbog njihovog stava oko KiM, kao i sporenja sa vodećim zemljama EU u vezi funkcije EULEX-a, na koju se pristalo posle dužeg natezanja oko uloge UNMIK-a. Ovaj period, dakle, nije favorizovao evropske integracije Srbije kao prevashodni cilj Srbije.\nU sadašnjem trenutku, posle raznih diplomatskih konfrontacija i zaokreta, Srbija je, čini se, stavila članstvo u EU u prvi plan, kao spoljnopolitički i unutrašnjepolitički prioritet, imajući u vidu visok stepen saglasnosti najvećih političkih stranaka oko ovog pitanja.\nIz ovog sledi potreba kanalisanja napora naše diplomatije, državnih organa i vodećih političkih aktera ka preduzimanju inicijative, kako na spoljnom, tako i na unutrašnjem planu za određivanje datuma početka pregovora o članstvu. To sa svoje strane podrazumeva primenu čitavog niza zakona donetih tokom poslednjih godina, a pre svega naglašenu borbu protiv korupcije, završetak reforme sudstva i dostizanje evropskih standarda u funkcionisanju državnih institucija. Ovo će zahtevati visok nivo discipline i konsenzusa i veliki napor celokupnog društva.\nSa svoje strane, ovaj prioritet ne bi smeo da ugrozi razvijene odnose sa Kinom i Ruskom Federacijom, niti sa drugim zemljama sa kojima je dostignut zavidan nivo saradnje. U tom svetlu, treba potvrditi želju Srbije za daljim razvojem odnosa u okviru Partnerstva za mir i evropskih bezbednosnih struktura.\nProstor koji pokrivaju zemlje u razvoju, u najvećem broju izjednačavane sa pripadništvom Pokretu nesvrstanih, predstavlja tržište koje čini više od milijardu stanovnika i za nas danas treba da bude područje od prevashodno ekonomskog interesa. U meri kojoj je to moguće, Srbiji bi trebalo da bude prisutna u tom delu sveta, na tržištu, ako i gde god u sadašnjem stanju naše privrede može konkurentno da nastupa. Ta vrsta obnovljenog interesa za nesvrstane zemlje nikako ne podrazumeva i institucionalno uključivanje Srbije u Pokret (nesvrstanih), što je isključeno već i samom čvrstom orijentacijom Beograda za ulazak u EU.\nNeophodno je nastaviti dijalog sa Prištinom oko čitavog niza otvorenih pitanja i sprovoditi postignute dogovore, jer će to biti jedan od uslova u daljim integracijama. To ne znači da je neophodno bezuslovno popuštanje zahtevima Prištine, naprotiv. Mora se, pregovarati maksimalno dobrom voljom, diplomatskom elastičnošću i racionalnim argumentima, zasnovanim pre svega na ljudskim pravima i pravima manjina, a posebno na zaštiti srpskog kulturnog nasleđa na KiM. Koristeći već pokrenute pregovore o tehničkim pitanjima sa albanskim vlastima u Prištini trebalo bi razviti platformu na osnovu četiri tačke Borisa Tadića, kao predsednika, o pregovorima koji bi vodili rešenju kosovskog problema. Sa takvom platformom i pratećom dokumentacijom trebalo bi da se upozna Komisija EU kao i vlade zemalja takozvane kvinte.\nNa drugom mestu, razvoj saradnje u okruženju i rešavanje otvorenih pitanja sa susednim zemljama, odnosno, vidljivi napori u tom pravcu, ojačali bi poziciju Srbije kako u regionu, tako i prema EU koja prolazi kroz specifičnu krizu.\nSpoljna politika Srbije trebala bi da uloži posebne napore u sagledavanju reformi u EU koje se zavode i sprovode radi prevazilaženja ekonomske krize, jer će ove u svakom slučaju izazvati nove obaveze za zemlje članice a posebno postaviće se kao uslov za kandidate koji ranije nije postojao. U vezi s tim pažljivo bi trebalo pratiti šta se zbiva u upravljanju kod zemalja članica koje su doživele ogroman fiskalni deficit i spoljno zaduženje. Pripremljenost srpske ekonomije za unutrašnje i spoljne izazove svakako je važan element nastupa Srbije u reformisani upravljački ambijent EU što nameće kombinaciju spoljnopolitičkog nastupa i razvojne socijalno ekonomske politike.\nIstovremeno, poboljšanje odnosa sa susedima predstavlja preduslov za naglašeniju ekonomsku saradnju, naročito na prostoru bivše Jugoslavije, što bi trebalo da bude od koristi za sve učesnike te saradnje, a naročito za Srbiju. S time u vezi, za Srbiju su posebno značajni regionalni projekti poput CEFTA.\nOsnaženi međunarodni položaj Srbije biće veoma važan i zbog opšte ekonomske krize, koja u našem slučaju nije puki proizvod svetske ekonomske krize. To, ukratko znači, da će novoformirana vlada morati da preduzima odlučne i izrazito nepopularne mere neposredno po konstituisanju. Za takve poteze biće joj neophodna i inostrana finansijska i druga podrška, koja je često makar ne neposredno, povezana sa međunarodnim položajem zemlje. Mirniji i predvidljivi tokovi na spoljnopolitičkom planu bi trebalo da otklone skepsu stranih investitora budućnosti oko međunarodnog položaja zemlje, ostavljajući drugim državnim institucijama da rade na poboljšanju opštih uslova privređivanja na unutrašnjem planu.\nNa kraju, približavanje Evropskoj uniji radi punopravnog članstva mora biti nedvosmislen i stalni prioritet Srbije, bez obzira na trenutnu krizu u okviru EU same, jer to proističe iz osnovne istorijske težnje srpskog društva da postane moderno evropsko, čemu od svoje obnovljene nezavisnosti kao moderne države stremi.\nNašoj diplomatiji je neophodno i redovno istupanje resornog ministra u Narodnoj skupštini i njenom Odboru za spoljne poslove. Takodje, u procesu provere kompetentnosti kandidata za šefove diplomatskih misija neophodno je, dostupno javnosti (prisustvo medija), saslušanje (hearing) u Odboru za spoljne poslove, koji mora da bude oslobođen partijskih naklonosti i predrasuda, kvalifikovan da ceni istinsku pripremljenost za rad.\nZa ostvarivanje ciljeva spoljne politike, neophodno je reafirmisati profesionalizam u našoj diplomatskoj službi, ograničiti broj političkih postavljenja i insistirati na istinskoj kvalifikovanosti diplomata. Jedino na taj način može da se osnaži institucija Ministarstva spoljnih poslova - koje je u proteklom periodu često služilo kao nagrada ili utočište za partijske kadrove - čime bi se spoljna politika Srbije bila bolje vođena i ostvarivana.\nTekst je pripremljen u Forumu za međunarodne odnose Evropskog pokreta u Srbiji


Oliverovi prijatelji pozvali da se u nedelju na mestu ubistva zapale sveće\nPrijatelji i saborci Olivera Ivanovića pozvali su građane, da se u nedelju u Kosovskoj Mitrovici, na četvorogodišnjicu njegovog ubistva, na mestu atentata i u vreme kada je ubijen, u 8.15 časova, okupe da zapale sveće.\nSpomen ploÄa ispred sediÅ¡ta SDP-a u Kosovskoj Mitrovici (Foto arhiva Kim)\nSaborci Olivera Ivanović veruju da će se ovog puta na obeležavanju godišnjice njegovog ubistva, ispred prostorija nekadašnje stranke čiji je Ivanović bio lider, okupiti više građana nego prethodnih godina.\n„I dok se premišljate, samo se setite da se možete naći u istoj situaciji samo zato što se zbog nečega razlikujete ili ne date na sebe“, naveli su na društvenim mrežama.\nZa to vreme u Beogradu će se i ove godine za Ivanovića održati protestna šetnja. U nedelju u podne na Andrićevom vencu se održava protest, a potom će učesnici krenuti u šetnju trasom do crkve Svetog Marka i zapaliti sveće. I ove godine protest je pod sloganom „Ko je ubio Olivera?“.\nPoziv za šetnju uputilo je više predstavnika opozicionih stranaka.\nI lider opozicione Stranke slobode i pravde, Dragan Đilas, uz spot, pozvao je građane da se u nedelju okupe ispred crkve Svetog Marka u Beogradu.\nI dok opozicija za nedelju najavljuje protestne šetnje, istog dana se održava i glasanje na referendumu za promenu Ustava Srbije. Opozicija je podeljena između toga da se referendum bojkotuje i da se na glasanje izađe i zaokruži „ne“.\nProtestna šetnja za Olivera, kao i blokade zbog protivljenja referendumu, za deo predstavnika opozicije, koji su već najavili bojkot referenduma, predstavljaju bolji način da obeleže ovaj dan nego izlaskom na glasanje.\nPlakati sa likom ubijenog Olivera Ivanovića na kojima stoji da „16. januara nema referenduma! 16. januara je šetnja za Olivera Ivanovića“ još ranije su se pojavili na društvenim mrežama.\nProtestne šetnje u znak sećanja na Olivera Ivanovića su se i prethodnih godina održavale u Beogradu, kada su građani i deo opozicije slali jednoglasne poruke vlastima – o neophodnosti sprovođenja istražnih radnji, pronalaska i kažnjavanja nalogodavaca i ubica Ivanovića.\nJedna od najupečatljivijih bila je šetnja održana tokom protesta „Jedan od pet miliona“, 2020. godine na drugu godišnjicu atentata.


Časopis Industrija :: ECOMONDO / KEY ENERGY: the Green Technologies Expo\n03.10.2018 Komentari: 0\nECOMONDO, manifestacija koja će se održati u Rimini Ekspo centru od 6. do 09. novembra 2018. godine, predstavlja evropsku izložbu cirkularne ekonomije sa više od 1 200 kompanija koje izlažu svoje proizvode i procese i 105 000 delegata iz više od 40 zemalja, uglavnom iz mediteranskih područja.\nMeđunarodni događaj koji okuplja sve sektore zelene i kružne ekonomije, od energetske efikasnosti do obnovljivih izvora energije, od recikliranja otpada do održivog razvoja.\nItalija ima značajnu ulogu na evropskom nivou, uglavnom u oblasti energetske efikasnosti. Iz tog razloga, Ecomondo predstavlja jedinstven događaj u oblasti životne sredine i upravljanja otpadom, gde profesionalci iz svakog dela sveta mogu otkriti inovacije i vodeće kompanije iz ovih sektora.\nPonovna upotreba i višenamenska eksploatacija tehničkog otpada (elektronika, plastika, potrošeno ulje, itd.), biološki otpad i otpadne vode sa proizvodnjom vrednih proizvoda predstavljaju ključni prioritet emisije Ecomondo / Key Energy i nekih od ključnih radionica na kojima se održava ovaj okvir. Industrijski eko-dizajn i efikasnost resursa i energije kao i drugi ključni subjekti koji integrišu kružni ekonomski paket, implementirani su u Ecomondo-u.


Vulin: Do kraja godine završavamo ispitivanja više od 40 sistema naoružanja – NovostiDana.rs\nMinistar odbrane Aleksandar Vulin izjavio je danas da bi Tehničko opitni centar (TOC) do kraja godine trebalo da završi ispitivanja više od 40 sistema koji bi, ukoliko ispune kriterijume u pogledu kvaliteta, trebalo da udju u naoružanje Vojske Srbije.\nVulin je prilikom obilaska Centra za ispitivanje naoružanja i vojne opreme u Nikincima kazao da je ulaganje u institucije poput TOC-a ili Vojnotehničkog instituta (VTI) „od najveće važnosti za Srbiju“.\n„Bez uspešnog, dobro tehnološki i kadrovski opremljenog TOC-a, ne možemo imati uspešnu odbrambenu industriju i sigurnu Vojsku Srbije. Nema kompromisa kada je u pitanju kvalitet naoružanja koje ulazi u sastav vojske, i nema kompromisa kada je u pitanju bezbednost njenih pripadnika“, kazao je Vulin a prenelo Ministarstvo odbrane.\nVršilac dužnosti pomoćnika ministra za materijalne resurse Nenad Miloradović kazao je da su danas prikazana integralna ispitivanja u kojima više komandno-informacionih izvidjačkih platformi, na simuliranom komandnom mestu, priprema taktičku simulaciju.\n„Imali smo prilike da vidimo i kako ‘Miloš’ može da uništava mete na velikim daljinama, a zatim da udje u objekat dejstva i dejstvuje po objektima u samom objektu i u složenim situacijama, kao što su talačke, kada treba razlikovati mete svojih od protivničkih snaga“, kazao je Miloradović.\nDirektor Tehničko opitnog centra Slobodan Ilić kazao je da se u TOC-u trenutno obavljaju ispitivanja snajperske i modularne puške 7,62 mm za potrebe „Zastave, višecevnog raketnog sistema „Morava“, kao i da su na internim ispitivanjima u Vojnotehničkom institutu modernizovani višecevni bacač raketa „Oganj“ i drugi sistemi.\nNa poligonu za ispitivanje terenskih karakteristika BOV točkaša danas je prikazano savladavanje vertikalnih uspona, bočnog nagiba i vodene prepreke, a na deplasmanu S ispitivanje rakete 128 mm poboljšanih karakteristika, optoelektronskih sistema, modernizovane rakete „maljutka“ 2F, modularnih i snajperskih pušaka, kao i balističke zaštite na isečku oklopa vozila „Lazar 3“.


April 2015 - Olimpijski komitet Srbije\nSkijašica Nevena Ignjatović održala olimpijski čas u Bajinoj Bašti\nBajina Bašta, 30. april 2015- Na centralnom gradskom trgu u Bajinoj Bašti danas je održan „Olimpijski čas“, a sa mališanima se družila Nevena Ignjatović, skijašica koja se takmičila na Zimskim olimpijskim igrama u Sočiju i Vankuveru. Dejan Mlađenović, direktor Turističko-sportskog cetra Bajine Bašte poželeo je svima dobrodošlicu i pozdravio učesnike “Olimpijskog časa“: „Želim sve da […]\nBASKETAŠI SRBIJE MARKO SAVIĆ, DUŠAN DOMOVIĆ BULUT I MARKO ŽDERO, AMBASADORI EVROPSKIH IGARA, OBIŠLI BORILIŠTA U BAKUU\nObjavljeno u: Baku 2015, Evropske igre, Košarka, Vesti\nAmbasadori prvih Evropskih igara koje će se održati ovog juna u prestonici Azerbejdžana, članovi Tima Srbije Marko Savić, Dušan Domović Bulut i Marko Ždero boravili su u Bakuu, gde su imali prilike da obiđu borilišta i uvere se kako napreduju pripreme za prvo evropsko multisportsko takmičenje za seniore. Naši basketaši u glavnom gradu Azerbejdžana trijumfovali […]\nSNOUBORDERKA NINA MICIĆ ODRŽALA OLIMPIJSKI ČAS U ĆUPRIJI\nObjavljeno u: Snoubord, Vesti, Vesti-Fond sporta i olimpizma\nNa centralnom gradskom trgu u Ćupriji danas je održan „Olimpijski čas“, a sa mališanima se družila Nina Micić, snouborderka koja se takmičila na Zimskim olimpijskim igrama u Sočiju. Ovaj projekat realizovan je u saradnji sa kompanijom Coca-Cola i Ambasadom Sjedinjenih Američkih Država u Beogradu. Predsednik opštine Ćuprija Ninoslav Erić zahvalio se Nini i Olimpijskom komitetu […]\nĐoković šampion Monte Karla\nNajbolji teniser sveta Novak Đoković osvojio je i treći vezani turnir Masters serije u 2015. godini. U finalu Monte Karla savladao je Čeha Tomaša Berdiha rezultatom 2:1 (7:5, 4:6, 6:3). Novak je drugi put u karijeri osvojio ovaj prestižni turnir u kneževini i tako postao prvi teniser u istoriji koji je osvojio prva tri Masters turnira u […]\nTomas Bah i Vlade Divac razgovarali sa predstavnicima medija\nPredsednik Međunarodnog olimpijskog komiteta Tomas Bah i predsednik Olimpijskog komiteta Srbije Vlade Divac razgovarali su sa medijima na konferenciji organizovanoj u beogradskom hotelu „Crowne plaza“. Odgovarajući na pitanja novinara predsednik MOK Tomas Bah imao je prilku da objasni po kojim kriterijumima je došlo do donošenja odluke da Nacionalni olimpijski komitet Kosova bude primljen u MOK. […]\nADRIA MEDIA GROUP EKSKLUZIVNI MEDIJSKI PARTNER OLIMPIJSKOG KOMITETA SRBIJE U DOMENU DNEVNIH NOVINA\nOlimpijski komitet Srbije i kompanija Adria Media Group potpisali su danas ugovor o sponzorstvu, kojim se ova medijska kuća priključila sponzorskom pulu Olimpijskog komiteta Srbije „MI SMO TIM RIO 2016“ u domenu dnevnih novina. Ugovor su svečano potpisali predsednik Olimpijskog komiteta Srbije Vlade Divac i potpredsednica kompanije Adria Media Group Natalija Cvetković, a počasni gost […]\nTomas Bah učestvovao u “Olimpijskom času“ i “EkOlimpijadi” u Beogradu\nPredsednik Međunarodnog olimpijskog komiteta Tomas Bah i predsednik Olimpijskog komiteta Srbije Vlade Divac posetili su osnovnu školu „Vladislav Ribnikar“ gde su učestvovali u edukativnim radionicama organizovanim u sklopu projekata „Olimpijski čas“ i „EkOlimpijada“. Predsednik Međunarodnog olimpijskog komiteta bio je oduševljen raznovrsnošću radionica i dečjim entuzijazmom, pa se pridružio školarcima u izvođenju svake od njih ponaosob […]\nTomas Bah i Vlade Divac na sastanku sa čelnicima saveza olimpijskih sportova\nBeograd, 17. april 2015. – Predsednik Međunarodnog olimpijskog komiteta Tomas Bah i predsednik Olimpijskog komiteta Srbije Vlade Divac obratili su se na protokolarnom sastanku rukovodstvu nacionalnih sportskih saveza olimpijskih sportova u Srbiji. Tomas Bah poručio je ljudima koji vode saveze olimpijskih sportova: „Veliko mi je zadovoljstvo što sam danas ovde sa mojim saradnicima jer […]\nPredsednik MOK Tomas Bah doputovao u Beograd\nPredsednik Međunarodnog olimpijskog komiteta (MOK) Tomas Bah, stigao je kasno večeras u Beograd. Sačekali su ga predsednik Olimpijkog komiteta Srbije (OKS) Vlade Divac, potpredsednici Žarko Paspalj i Ivan Todorov, kao i generalni sekretar OKS Đorđe Višacki. U delegaciji Međunarodnog olimpijskog komiteta sa Tomasom Bahom u Beograd su stigli i generalni direktor MOK Kristof de Keper, […]\nOdržana IV redovna sednica Skupštine Olimpijskog komiteta Srbije\nObjavljeno u: Baku 2015, Evropske igre, LOI - Letnje olimpijske igre, Plivanje, Rio 2016, Streljaštvo, Summer EYOF, Tbilisi 2015, Vesti\nČetvrta redovna sednica Skupštine OKS održana je danas u hotelu „Zira“ u Beogradu. Skupština je bila izbornog karaktera jer je Izvršni odbor OKS dobio tri nova člana. Prilikom izlaganja na temu izveštaja o radu za 2014. godinu, predsednik OKS Vlade Divac rekao je: „U najuspešnijoj godini srpskog sporta ostvareni su veliki rezultati na međunarodnoj sceni […]


KK Tamiš - Izveštaji sa utakmica\nTamiš dostojan rival\nDa ste na susret 2. kola Super lige Tamiš – FMP, odigran u četvrtak, 12. maja, u dvorani Strelište, zakasnili na prvo poluvreme, možda bi pomislili da nešto nije uredu na semaforu u pančevačkom hramu sporta. Posle 20 minuta igre svetlucao je rezultat 37:33.\nSuper liga je počela, a u prvom kolu košarkaši Crvene zvezde slavili su protiv Tamiša, u dvorani Pionir, s 94:54. Na prvi pogled, trijumf je više nego ubedljiv, sasvim zaslužen, posle dobre partije Beograđana, ali ni gosti nisu bili baš toliko bledi kao što kazuje skor posle odigranih 40 minuta.\n27/06/2022 - Aktuelno\nKojadinović novi centar Tamiša\n23/06/2022 - Aktuelno\nJosh Nicholas novo pojačanje našeg kluba


Fuad Kasumović se sakrio u redu za šalter u Opštini – Mreza\nOpšta potjera za gradonačelnikom Zenice, Fuadom Kasumovićem, i dalje traje. Nakon što je dobio nalog da se prijavi policijskoj upravi, on to nije učinio i sada je pokrenuta opšta potraga za njim. Sve policijske snage ZDK su stavljene na raspolaganje, a trenutno su otkrili neke tragove gdje bi mogao biti.\n“Mi ovu akciju sprovodimo od ranih jutarnjih sati, i pretražili smo sve lokacije na kojim smo mislili da ćemo ga zateći. Prevrnuli smo sve naopako ali ga nigdje nije bilo. Nakon nekoliko sati uzaludne potrage, dobili smo dojavu od jedne osobe čiji ćemo identitet sakriti, da se gospodin Kasumović krije u prostoriji Opštine Zenica. Sve trupe koje imamo na raspolaganju smo poslali tamo da pretresu objekat”, navodi Fehim Potjernica, komandant policijskih snaga ZDK.\nOko trideset vozila interventnog voda se zaputilo ka prostorijama Opštine Zenica, gdje se trenutno vrši detaljan pretres objekta.\n“Jedan dio jedinica vrši pretres službenih prostorija za svaki slučaj, mada je nama dojavljeno da se gospodin Kasumović krije u redu za šalter. Ne moram objašnjavati građanima koliki su redovi na šalterima gdje god da odete, tako da naše snage trenutno vrše provjeru svih osoba koje se nalaze u redu, i pitanje je momenta kada ćemo ga pronaći”, dodao je Potjernica.\nPrema navodima policijskih snaga, kompletna zgrada je okružena specijalcima, tako da ukoliko gospodin Kasumović i odluči da istupi iz reda za šalter, neće imati gdje da pobjegne.


Eldin Hadžiselimović: U Skoplju nas čeka idealna prilika za predstavljanje kompanija i uvezivanja u biznis zajednicu regiona – ASA Group\nEldin Hadžiselimović: U Skoplju nas čeka idealna prilika za predstavljanje kompanija i uvezivanja u biznis zajednicu regiona\nEldin Hadžiselimović, član Upravnog odbora Samita 100: U Skoplju nas čeka idealna prilika za predstavljanje kompanija i uvezivanja u biznis zajednicu regiona\nRegionalno povezivanje, zajedničko pozicioniranje zemalja regiona, imperativ ekonomske saradnje u regionu – sve su češće riječi koje se mogu čuti na gotovo svim poslovnim i političkim skupovima vezanim za zemlje jugoistočne Evrope.\nČvršće povezivanje zemalja zapadnog Balkana, kako međusobno tako i sa zemljama Evropske unije, jedno je od ključnih inicijativa i tema diplomatskih susreta vezanim za ovaj region, a svoj formalni početak i rad vezuje za Berlinski proces kao međuvladinu inicijativu sa ciljem da revitalizuje multilateralne veze i da poboljša regionalnu saradnju u oblasti infrastrukturnog i ekonomskog razvoja zemalja zapadnog Balkana.\nNaslonjena tematski upravo na ovaj proces, u regionu se već šestu godinu zaredom razvija poslovna inicijativa pod nazivom Samit 100 lidera Jugoistočnog regiona. Prošle godine, domaćin regionalnim liderima bilo je Sarajevo, koje je tada pod istim krovom okupilo vodeće privrednike i političare. Neki od tadašnjih zaključaka sa Samita odnosili su se na konkretne prijedloge za razvoj digitalne ekonomije, brendiranje regionalnih prehrambenih proizvoda, usklađivanje regionalnih carinskih postupaka, povezivanje regiona kroz model ekološkog transporta i standardizacije u okviru energetske agende.\nKao prošlogodišnji domaćin i član Upravnog odbora Samita 100, Eldin Hadžiselimović iz ASA Grupe ističe da veliki značaj nosi ova inicijativa i da svojim prisustvom na njoj želi da pruži neophodnu podršku razvoju lokalnog tržišta i promociji Bosne i Hercegovine u regionu i šire. Upitan o ovogodišnjim očekivanjima, Hadžiselimović ističe da će Samit 100, kao i prethodnih godina, pružiti svojim gostima jasne, konkretne i proaktivne prijedloge kako region dodatno povezati, ali i dodatno međusobno povezati same lidere, u skladu sa svojom ovogodišnjom temom.\nSinergija kompanija počiva na sinergiji znanja i zato smatram da su ovakve inicijative od ključnog značaja za naš kolektivni razvoj, ističe Hadžiselimović. Prema njegovim riječima Samit 100 idealna je prilika za uspješne kompanije da se predstave, međusobno povežu i promovišu svoje proizvodne ili izvozne potencijale istovremeno promovišući i svoju zemlju u društvu vodećih političkih i privrednih predstavnika.\nS obzirom na veliki potencijal koji naš region ima kada je u pitanju obučena radna snaga i uspješni privrednici, drago nam je što smo dio odbora Samita 100, i da sudjelujemo u promociji regiona kao mjesta gdje treba ulagati, nastavlja Hadžiselimović i dodaje – Razgovarat ćemo kako unaprijediti konkurentnost svake države u regionu da bi privukli investitore da koriste sinergiju naših industrija, zaključio je.\nOve godine Samit 100 održat će se u Skoplju, 16. i 17. oktobra, a okupit će vodeće predstavnike biznisa i politike iz čitavog regiona. Kako je centralna tema ove godine posvećena povezivanju, sa akcentom na transportu, specijalna gošća na Samitu bit će i evropska komesarka za transport, Violeta Bulc, a očekuju se tradicionalno i politički lideri regiona kao i brojni predstavnici svih vlada zemalja u regionu.


Delegacija Republike Srbije, koju predvodi Jorgovanka Tabaković, guverner Narodne banke Srbije i guverner Srbije u Međunarodnom monetarnom fondu, prisustvovaće Godišnjoj skupštini Međunarodnog monetarnog fonda i Grupacije Svetske banke, koja se održava od 14. do 20. oktobra u Vašingtonu.\nGlavne teme razmatranja na Godišnjoj skupštini biće izgledi svetske ekonomije, kretanja na svetskim finansijskim tržištima i ključni izazovi ekonomskih politika. Predviđeno je i da generalni direktor Međunarodnog monetarnog fonda predstavi Program globalne politike.\nDelegacija Republike Srbije razgovaraće i s rukovodstvom Međunarodnog monetarnog fonda o aktuelnim i očekivanim makroekonomskim kretanjima u Srbiji u okviru ekonomskog programa koji je podržan Instrumentom za koordinaciju politike. S predstavnicima Svetske banke razgovaraće se o realizaciji odobrenih projekata u okviru programa saradnje s Republikom Srbijom – Strateški okvir za partnerstvo od 2016. do 2020, kao i o saradnji u narednom periodu.\nTokom održavanja Godišnje skupštine organizovan je i niz sastanaka delegacije Republike Srbije, koju čine predstavnici Narodne banke Srbije i Ministarstva finansija, s predstavnicima drugih finansijskih institucija, potencijalnim investitorima i predstavnicima rejting agencija, radi promocije potencijala srpske privrede i napretka koji je naša zemlja ostvarila na makroekonomskom i opštem planu.\nPored plenarnog zasedanja Odbora guvernera Međunarodnog monetarnog fonda i zasedanja Odbora guvernera Grupacije Svetske banke, kao najviših organa upravljanja, biće održani i sastanci savetodavnih organa ovih institucija – Međunarodnog monetarnog i finansijskog komiteta i Zajedničkog komiteta za razvoj. U radu ovih komiteta Srbija učestvuje preko konstituence Švajcarske. Zajedničkom sastanku prisustvovaće i naša delegacija.


Predsednica Osmani se sastala sa premijerkom Litvanije Ingrid Šimonytė - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Osmani se sastala sa premijerkom Litvanije Ingrid Šimonytė\nPredsednicu Republike Kosovo Vjosu Osmani, tokom posete Litvaniji, dočekala je danas premijerka Litvanije Ingrida Šimonytė. Obe sagovornice su pohvalile međudržavne odnose, i potvrdile su posvećenost njihovom produbljivanju, posebno u oblasti bezbednosti, odbrane, privrede, informacionih tehnologija i drugim oblastima od zajedničkog interesa.\nPredsednica Osmani je istakla da jačanje saradnje sa saveznicima ostaje ključni prioritet spoljne politike Kosova.\n„Kosovo je zahvalno na podršci Litvanije tokom godina, a sada je ključna podrška učlanjenju Kosova u Savet Evrope, kao i našim težnjama za integrisanje u EU i NATO. U ključnom trenutku za budućnost našeg kontinenta, dogovorile smo se sa premijerkom da intenziviramo međusobnu saradnju u spoljnoj i bezbednosnoj politici“, rekla je predsednica Osmani.\nTema sastanka predsednice Osmani i premijerke Šimonytė bila je i agresija Rusije na Ukrajinu. U tom kontekstu, predsednica Osmani je istakla podršku Kosova ukrajinskom narodu.\n„Stav Kosova o Ukrajini je u potpunosti u skladu sa SAD-om, EU i svim demokratskim zemljama. Kosovo je usvojilo sankcije Rusiji i nudi svu moguću podršku narodu Ukrajine“, rekla je predsednica Osmani. Ona je navela i tendencije Rusije da destabilizuje Balkan preko svog satelita Srbije.\nPredsednica Osmani je zatražila od premijerke Šimonytė podršku u procesu učlanjenja Kosova u međunarodne organizacije, posebno u Savet Evrope, kao i podršku u ubeđivanju skeptičnih država da unaprede proces liberalizacije viza za građane Kosova, koji je Litvanija konstantno podržavala.


Trenutno gledate stranicu: Početna 2N NetSpeaker\nPretvaramo PC u centralnu stanicu za emitovanje audio sadržaja\n2N NetSpeaker je IP audio sistem koji omogućava da audio komunikacija ili bilo koji audio stream bude poslat sa vašeg PC-a koji se nalazi u željenoj LAN ili WAN mreži. Za audio reprodukciju sve što treba je da povežete standardne audio zvučnike na NetSpeaker, povežete NetSpeaker na mrežu i možete da kreirate svoj virtuelni autonomni brodkasting sistem.\nOvo omogućava da bilo koji audio zapis bude reprodukovan uz mogućnosti kreiranja zona u kojima će drugačiji audio zapis biti reprodukovan. Primena ovakvog sistema je u školama, šoping centrima, hotelima, železničkim stanicama, kancelarijama, na stadionima, u velikim trgovinskim lancima koji su na više lokacija, a žele da imaju jedinstvene propagadne poruke.\nNetSpeaker konzola sa jednostavnim kontrolama pruža "user-friendly" platformu za distribuciju željenog audio sadržaja. Administrator ima set mogućnosti kojima može da kontroliše prava pristupa sadržajima na NetSpeaker serveru. On može biti instaliran na posebnom serveru ili na istoj lokaciji kao i NetSpeaker konzola.\nPostojeća LAN ili WAN infrastrutura može da se koristi za povezivanje NetSpeaker-a i time se značajno smanjuju troškovi u odnosu na starije sisteme reprodukcije.\nOd sada je dostupan i NetSpeaker lite koja nema konektore za zvučnike, već podržava "Line out; 1x Stereo 3,5mm jack" koji omogućuje priključenje na audio sistem ili pojedinačne zvučnike. On je pogodan za korisnike koji već na datoj lokaciji imaju audio instalaciju, pojačala i zvučnike. Jeftini je zbog manje interfejsa koje sadrži, a istih tehničkih mogućnosti.\n105 x 34 x 86 mm, 300 g


Patronato u grčevitoj borbi za opstanak, ali Velezov Amalfitani je tvrđava\nArgentina 1: Sukob u Linijersu bitniji El Patronu, dok je domaći El Fortin izvesno osigurao mesto u Kopa Libertadores\nLegendarni stadion Hose Amalfitani u Linijersu, jednom od zapadnih krajeva Buenos Ajresa, noćas (01.30) je poprište bitke između lokalnog Velez Sarsfilda i Patronata iz Entre Riosa u sklopu 24. kola argentinske Lige Profesional. Domaćini trenutno zauzimaju 4. poziciju u šampionatu sa 38 bodova, dok se Patronato sa 23 nalazi pri samom dnu tabele, na 24. >> Pročitaj celu vest na sajtu MozzartSport.com << mestu.\nU poslednjem meču Patronato je u subotu igrao protiv Godoj Kruza i pretrpeo težak poraz kod kuće 0:3. Tim je sada u nizu od dva neuspeha. Igranje kod kuće pokazalo se kao odlučujuće u sakupljanju bodova u ovoj kampanji, jer je pet od poslednjih deset susreta na svom terenu Patronato završio pobedom, uz tek dva neuspeha. Ipak, kada se pogledaju gostovanja tima iz Entre Riosa u ovosezonskoj kampanji, dolazi se do katastrofalne statistike. El Patron je na poslednjih 11 gostovanja bez pobede, uz čak sedam poraza, a poslednji put kada se u Paranu vratio uzdignute glave bilo je to još u prvom kolu protiv Aldosivija, kada je ostvario jedinu pobedu na strani rezultatom 2:0.\n01.30: (1,68) Velez (3,60) Patronato (5,60)\nTrenutnim stanjem na tabeli, iako tako ne izgleda, Patronato je u najnezgodnijem položaju od svih 26 klubova u najjačem rangu takmičenja. Kada se pogleda generalni plasman u ovoj kalendarskoj godini, koji objedinjuje bodove iz Liga kupa i trenutne lige, El Patron ni tu ne zauzima poslednju poziciju, ali uvidom u tabelu koeficijenata, što je daleko važnije od svih prethodnih rangiranja, tim iz Entre Riosa nalazi se na poslednjem mestu sa ukupnim koeficijentom 0.97.\nSastavu Ivana Delfina neophodna je pobeda u noćašnjem okršaju, koji povrh svega, posećuje Velez koji nije izgubio devet utakmica na svom stadionu. Dva kola pre kraja Patronato ima teoretske šanse za opstanak, jer dva tima koja se nalaze ispred njega su Aldosivi i Sarmijento, oba sa učinkom koeficijenta od ravno 1,00. Opet, ništa ne zavisi od njega samog, osim preostalih šest bodova koji su ostali u opticaju. Razmišljajući o formiranju tima, Delfino bi mogao da napravi tri promene. Za razliku od proteklog susreta sa Godoj Kruzom, iz prvog sastava bi mogli da budu izostavljeni Huan Guasone, Lukas Kruspski i Franko Leis, a na njihovim mestim očekuju se Oliver Benitez, Nikolas Delgadiljo i Ektor Kanteros.\nSa druge strane, Velez Sarsfild je u poslednjem odigranom kolu 28. novembra zabeležio poraz u gostima od Estudijantesa 1:0. Pre toga ovaj tim je ostao neporažen u tri uzastopna susreta, zabeleživši dve pobede i remi. Imati domaću publiku iza leđa pokazalo se kao veoma korisno u 10 poslednjih mečeva El Fortina. Domaćini su zabeležili pet pobeda, tri remija i samo dva poraza. U tom periodu Velez je uspeo da mrežu zadrži netaknutom tek u jednom okršaju, dok takođe samo u jednom duelu nije uspeo da postigne gol. Tim koji predvodi Maurisio Pelegrino trenutno zauzima 4. poziciju u šampionatu, a drugu u generalnom plasmanu sa šest bodova prednosti u odnosu na Taljeres, tako da je i dva kola pred kraj prvenstva Velez siguran učesnik Kopa Libertadores za narednu sezonu.\nIpak, u klubu postoje određene razmirice na relaciji Rikardo Senturion – uprava Veleza. Napadač se ponovo čitave nedelje nije pojavio na treningu. Ovakva situacija umorila je čelnike kluba, koji će tražiti raskid saradnje. Ovaj 28-godišnji napadač ima ugovor sa El Fortinom na još dve sezone, do decembra 2023, ali će uprava pokušati da ga se otarasi već na sledećem transfer tržištu. U svakom slučaju, znaju da to neće biti lako jer je igrač, koji boluje od upala tetive levog kolena imao vrlo malo aktivnosti poslednjih meseci. Osim toga, situacija donosi dodatni problem jer ako Senturion ostane u Velezu do 31. decembra, klub ima obavezu da od Rasinga otkupi još 10 odsto od ukupnog ugovora za 400.000 dolara. Već sredinom 2020. godine stekli su 40 posto za 1,6 miliona dolara. Riki Senturion je stigao u klub početkom 2020. na izričit zahtev Gabrijela Hajncea, koji je u tom trenutku bio menadžer kluba. Do sada je u El Fortinu odigrao 62 utakmice u kojima je postigao osam golova i zabeležio osam asistencija.\nPored svega, izgleda da će ovo biti poslednja utakmica za Rikardo Alvareza na Hose Amalfitaniju. Iskusni 33-godišnji vezista, dvostruki šampion u dresu Veleza, oglasio se na zvaničnim mrežama kluba i već je počeo da se oprašta od navijača. Iako će okončati igračku karijeru, vezista nije isključio mogućnost da se u jednom trenutku vrati i ostane vezan za klub kao član uprave ili čak kao trener mlađih kategorija.\n"Fudbal mi je dao mnogo više od onoga o čemu sam sanjao kada sam bio klinac", bila je jedna od objava Rikija Alvareza.\nPrethodni okršaj dva tima održan je 30. aprila 2021. i završen je pobedom Velez Sarsfilda 1:0. El Fortin nije doživeo poraz u pet uzastopnih dvoboja protiv Patronata, zabeleživši ukupno tri pobede i dva remija.\nARGENTINA 1 - 24. KOLO\n23.15: (2,60) Sentral Kordoba (3,10) Union (2,85)\n23.15: (1,95) Kolon (3,50) Atletiko Tukuman (3,90)\n21.00: (7,50) Arsenal Sarandi (4,00) Boka Juniors (1,50)\n23.15: (3,00) Sarmijento (3,10) Taljeres (2,50)\n23.15: (1,90) Godoj Kruz (3,50) Platense (4,20)\n01.30: (2,30) Urakan (3,10) Rasing (3,35)\n01.30: (2,30) Lanus (3,40) Rosario (3,10)\n21.00: (2,70) Himnasija La Plata (2,95) Estudijantes (2,90)\n23.15: (1,80) Independijente (3,45) San Lorenco (4,80)\n01.30: (1,65) River Plejt (3,80) Defensa i Hustisija (5,50)\n23.15: (3,80) Aldosivi (3,35) Argentinos Juniors (2,05)\n01.30: (3,00) Njuels (3,10) Banfild (2,50)


Susret goraždanskih privrednika sa predstavnicima Investicione banke FBiH\nObezbijediti veće prisustvo Investicione banke na prostoru BPK-a Goražde\nNa inicijativu Investicione banke FBiH, Privrednih komora FBiH i BPK-a Goražde u velikoj sali BPK-a Goražde 06.04.2006.godine održan je susret privrednika na temu “Finansiranje projekata u privredi”. Cilj sastanka bio je razmotriti mogućnosti i predstaviti potencijale Investicione banke FBiH za finansiranje različitih projekata u privredi i druga ulaganja pod povoljnim uslovima.\nOsnovni razlog organiziranja ovog susreta privrednika BPK-a sa predstavnicima Investicione banke FBiH je poražavajuća činjenica, kako je na početku rečeno, od svega 1% učešća privrede Bosansko-podrinjskog kantona Goražde u realizaciji kreditnih sredstava ove banke od njenog osnivanja 1998. na ovamo. Prema statistikama ove banke u tom dijelu BPK-a Goražde drži pretposljednje mjesto, a bilo bi vjerovatno i posljednje da nije firme Sabix koja već duži niz godina uspješno realizira njihova kreditna sredstva. Zašto je to tako, konačno se neko zapitao i u samoj banci, te su u direktnom razgovoru sa goražanskim privrednicima pokušali dobiti odgovore Vinko Jakić predsjednik Upravnog odbora, Zlatan Jugo vd.generalnog direktora i Azra Čolić izvršni direktor finansiranja i upravljanja projektima Investicione banke FBiH. Domaćini sastanka bili su predsjednici federalne i Privredne komore BPK-a Goražde Avdo Rapa i Zijo Terović.\nPrije nego se prešlo na diskusiju prezentirani su potencijali i razvojni ciljevi banke koja je zvanično formirana 1998. od strane Vlade FBiH plasirajući u međuvremenu oko 500 miliona KM kreditnih sredstava.Ova banka prema riječima Vinka Jakića predsjednika UO je, do skoro, proglašavana nelojalnom konkurencijom i zbog toga bila u kliještima međunarodnih finansijskih institucija i komercijalnih banaka radi svojih povoljnih kamatnih stopa, koje su uprkos svemu i na zadovoljstvo klijenata sada jednocifrene, a poboljšane su i okolnosti u kojima ona djeluje tako da je novi menadžment zacrtao i nove ciljeve. Jedan od njih je svakako postati ne samo najpovoljniji nego i najbrži kada su u pitanju rokovi za rješavanje kreditnih aplikacija, kazao je Jakić ističući strategiju banke o ravnomjernom razvitku svih regija u FBiH , što do sada nije bio slučaj.\nProgram banke prezentirao je vd.gen.dir.Zlatan Jugo naglasivši da su ciljevi banke razvojni i usmjereni na poboljšanje uslova privređivanja i zapošljavanja, a u te svrhe ove godine na raspolaganju je kreditna aktiva u iznosu od oko 70 miliona KM. Različite kreditne linije obrazložila je i predstavila Azra Čolić izvršni direktor sektora ocjene, finansiranja i upravljanja, uz nekoliko opaski na račun biznis planova koji su dolazili sa ovih prostora, a čija je slaba priprema često usporavala realizaciju kredita, te nedovoljan interes privrednika sa ovih prostora za ono što nudi Investicijska banka FBiH.\nOvom prilikom se mogao čuti i interesantan podatak da mali privrednici po vrlo nepovoljnim uslovima ali zbog neposredne procedure, radije koriste kredite mikrokreditnih organizacija koje se sa druge strane između ostalog finansiraju i sredstvima ove banke po dosta povoljnijim uslovima. Kako bi se razbile neke predrasude, na kraju ovog sastanka diskutovalo se o stanju u privredi i najčešćim problemima sa kojima se susreću domaći privrednici, a čelni ljudi Investicijske banke FBiH odgovarali su na konkretna pitanja i pozvali prisutne na saradnju ističući da sredstava ima dovoljno.


VUČIĆ Srbija da ne bude među zemljama koje Trump šalje u pakao – Dnevni list\nVUČIĆ Srbija da ne bude među zemljama koje Trump šalje u pakao\nrujan 19, 2017 Dnevni list 0 Comments\nPredsjednik Srbije Aleksandar Vučić izjavio je u New Yorku da je situacija u svijetu veoma komplikovana i da Srbija mora da učini sve da “nikada ne bude na spisku zemalja koje je danas u pakao slao američki predsjednik” Donald Trump.\nVučić je poslije Trumpovog govora u Ujedinjenim nacijama rekao da je za Srbiju bolje da bude “izvan svakog radara”, kako bi sačuvala “svoju i budućnost svoje djece”, objavila je televizija Pink.\n“Naše je da uradimo sve da nikada ne budemo na spisku zemlja koje je danas u pakao slao američki predsjednik, da vodimo pamentnu politiku i sačuvamo svoju zemlju i narod”, naveo je Vučić.\nTrump je u UN-u izjavio da su “otpadnički režimi” prijetnja svijetu i kao takve je označio Sjevernu Koreju i Iran, rekavši da će SAD “potpuno uništiti Sjevernu Koreju ako budu primorane da brane sebe i svoje saveznike”, a osudio je i vladu zaraćene Sirije i dodao da neki dijelovi svijeta zahvaćeni nasiljem “idu u pakao”.\nPredsjednik Srbije je kazao da je danas čuo i “nekoliko dobrih i nekoliko iznenađujućih poruka” i dodao da će Trumpov 45-minutni govor srbijansko rukovodstvo detaljno analizirati.\n“Danima i sedmicama ćemo raditi na analizi tog govora. Tih 45 minuta (govora Trumpa) analizirat ćemo 45 dana da bismo izvukli pouke i procijenili šta je to što je najbolje za našu zemlju u narednom periodu”,naveo je Vučić.\nIznio je da je “pažljivo slušao” govor Trumpa i da o tome “porazgovarao i sa šefom ruske diplomatije Sergejom Lavrovom” i dodao da je primijetio”veliku podijeljenost u sali UN” povodom govora američkog predsjednika.\nVučić je rekao da mu izgleda da postoje određene paralele sa stanjem pred Prvi svjetski rat i s nekim drugim historijskim prilikama.\n“Mislim da je svijet danas u veoma opasnoj situaciji. Mnogo se teških riječi danas moglo čuti. Ostaje da se vidi šta će na to reći predstavnici Irana, Venecuele, Sjeverne Koreje, ali i Kine i drugih zemalja”, rekao je Vučić.\n← Srpski div oženjen je lijepom Milicom, pogledajte kako izgledaju kad se skupa slikaju (FOTO)\nSUĐENJE LIJANOVIĆU I OSTALIMA Za nestanak dokumentacije saznao tek na sudu →


Lane Jovanović: Spremni smo za najveća dostignuća\nsubota, 19 jun 2010 09:27\nStrelac jedinog gola na meču Milan Lane Jovanović bio je presrećan posle utakmice i konstatovao je da je ovaj tim sada definitivno spreman za najveća dostignuća na Mondijalu.\n"Bili smo jako opterećeni posle poraza od Gane i dugi su bili ovi dani pre meča sa Nemcima. Želeli smo da se vratimo na onaj kolosek iz kvalifikacijama i da povratimo sve ono što nas je tada krasilo kao tim. Zahvalio bih se svim igračima, posebno Krasiću i Žigiću na asistencijama, kao i Vladi Stojkoviću na penalu što nam je dao 'vetar u leđa'. On je tom odbranom odlučio utakmicu. Igrali smo presing i stalno smo ih primoravali da kreću iz početka. Trebala nam je veća aktivnost spoljnih i veznih igrača ka sredini, ali neki od njih nisu mogli da se pridodaju, poput Baneta Ivanovića i Kolarova\nzbog opterećenosti žutim kartonom. Na ovakvim utakmicama je veoma važno imati i faktor sreće uz sebe.\nPobediti Nemačku posle 37 godina, i uopšte jednu veliku ekipu na Mondijalima je velika stvar. Postali smo pravi tim, nemamo nikakve komplekse i spremni smo za još veća dostignuća", rekao je Jovanović.\nJunak utakmice svakako je bio golman Vladimir Stojković. FIFA ga je proglasila igračem meča, međutim, on ipajk apostrofira ulogu čitavog tima.\n"Svi zajedno smo došli do tri boda, svih 23 igrača i stručni štab. Drugih 45 minuta meča je trajalo kao dve godine. Iako smo se branili u drugom poluvremenu, stvorili smo više šansi od njih. Slobodno možemo reći da smo ih nadigrali", istakao je Stojković.\nImamo 2174 gostiju na mreži


eKapija | Elias Eliadis, ambasador Grčke u Srbiji - Odlične odnose dve zemlje preneti i na polje ekonomije\nIzvor: eKapija | Četvrtak, 24.05.2018.| 10:54\nElias Eliadis, ambasador Grčke u Srbiji - Odlične odnose dve zemlje preneti i na polje ekonomije\nSredinom marta u Solunu je održan grčko-srpski poslovni forum, događaj na kome se već tradicionalno privrednici iz Srbije i Grčke redovno sastaju i razmatraju mogućnosti za dalju saradnju.\nJedan od najvažnijih aspekata ovih sastanaka jeste traganje za načinima kako da se poveća nivo bilateralne razmene između dve zemlje.\nNaime, kako pokazuju podaci Republičkog zavoda za statistiku Srbije, ukupna spoljnotrgovinska robna razmena sa Grčkom iznosila je u 2017. godini 448,5 mil EUR.\nOd tog iznosa ukupan srpski robni izvoz iznosio je 162,1 mil EUR, što Grčku svrstava na 23. mesto na listi zemalja u koje najviše izvozimo, sa učešćem od 1,1% u ukupnom izvozu.\nSrbija je, sa druge strane, prošle godine iz Grčke uvezla robu u vrednosti od 286,4 mil EUR, pri čemu se Grčka našla na 19. mestu na listi zemalja iz kojih najviše uvozimo, sa učešćem od 1,5% u ukupnom uvozu Srbije.\nElias Eliadis, ambasador Grčke u Srbiji, u razgovoru za eKapiju kaže da "postoji ogroman potencijal za razvoj bilateralne ekonomske saradnje, ne samo u obliku trgovinske razmene, već i kroz zajedničke kompanije i investicije u Srbiji i Grčkoj, kao i u zajedničkim nastupima na trećim tržištima".\nOn navodi da je na grčko-srpskom poslovnom forumu stvoren okvir za sinergiju u sektorima hrane, energije, IKT, turizma, nekretnina i farmacije, te dodaje da su obe strane pokazale veliko interesovanje, pa će neki zajednički projekti biti realizovani u relativno bliskoj budućnosti.\neKapija: Grčka je jedan on najvažnijih međunarodnih partnera Srbije. Kako vidite trenutno stanje ekonomskih i trgovinskih odnosa naše dve zemlje?\n– Grčka i Srbija su uvek imale odlične bilateralne ekonomske odnose. Uprkos ekonomskoj krizi, grčke kompanije i dalje posluju i razvijaju se u Srbiji, što istovremeno predstavlja i jasan izraz poverenja u sposobnost vaše zemlje da privuče strane investitore, kao i jasan pokazatelj sve boljeg poslovnog okruženja.\nS druge strane, ovi odnosi ne odražavaju se u jednakoj meri u trgovinskom sektoru, gde je ukupna bilateralna razmena još na niskom nivou, uprkos potencijalima.\nStoga smatramo da postoji veliki potencijal za dalji razvoj naših trgovinskih odnosa. To može da se postigne kroz zajedničko istraživanje mogućnosti i komplementarnosti u sektorima kao što su poljoprivreda, industrija hrane i pića, građevinski materijali, energija, informaciono-komunikacione tehnologije itd.\nDa bismo u potpunosti iskoristili ekonomski i trgovinski potencijal, redovno organizujemo mnogobrojne trgovinske događaje u Srbiji, kao što su grčka misija u Srbiji, promotivni događaji za posebne grupe proizvoda (hrana i piće, građevinski materijali) i slično.\nSmatramo da će očekivani snažan rast grčke privrede u narednim godinama dovesti do rastućeg interesa grčkog poslovnog sektora za srpsko tržište i obrnuto.\neKapija: Grčke kompanije u Srbiji aktivne su u različitim segmentima privrede, od bankarstva i nekretnina do građevinarstva i teške industrije, i to kroz velike investicije. U kojim granama privrede kompanije iz naše dve zemlje mogu da ostvare saradnju? Koliko grčkih kompanija trenutno posluje u Srbiji i koliko ljudi zapošljavaju?\n– Oko 200 grčkih kompanija posluje u Srbiji u različitim sektorima, kao što su hrana i piće, telekomunikacije, maloprodaja, građevinarstvo, hotelska industrija, teška industrija i finansije.\nOko 20.000 ljudi radi u grčkim kompanijama u Srbiji, a njihov uloženi kapital u ovom trenutku veći je od 2 mlrd EUR.\nSa druge strane, tu su i novi potencijalni sektori za dinamičnu poslovnu saradnju, kao na primer turizam, nekretnine, poljoprivreda, građevinarstvo, energetika/OIE, transport, upravljanje otpadom, reciklaža, tretiranje otpadnih voda, informaciono-komunikacione tehnologije, farmacija, sistemi za navodnjavanje, logistika, rudarstvo i zdravstvene i medicinske usluge.\neKapija: Koliko često vam se grčki i srpski privrednici obraćaju za savet kako da dođu do ovog tržišta i na koji način predstavljate Srbiju kao investicionu destinaciju?\n– Odeljenje za privredu i trgovinu Ambasade Grčke u Beogradu pomaže grčkim i srpskim kompanijama tako što im pruža sve potrebne informacije za uvoz i izvoz proizvoda, ali i svaku drugu vrstu pomoći u promociji bilateralne ekonomske i trgovinske saradnje.\nTa pomoć se uglavnom sastoji u tome što obaveštavamo grčke i srpske kompanije o novim privrednim, trgovinskim i finansijskim merama vezanim za međunarodnu trgovinu i carinske propise u obema zemljama, kao i u tome što im pomažemo da nađu prave kontakte da bi se povezali sa saradnicima i proširili poslovanje u zemlji i inostranstvu.\nOdeljenje za privredu i trgovinu Ambasade Grčke u Beogradu organizuje konferencije, radionice i poslovne misije čiji je cilj razvoj poslovne saradnje sa srpskim kompanijama i privlačenje stranih investicija u Grčkoj, kao i promocija grčkih investicija u Srbiji.\neKapija: Koliko je važno postojanje Grčkog poslovnog udruženja za jačanje poslovnih veza između naše dve zemlje?\n– Grčko poslovno udruženje okuplja skoro 90 kompanija-članica, malih, srednjih i velikih kompanija, a osim grčkih, tu su i srpske i međunarodne firme.\nKroz svoje aktivnosti i inicijative, Udruženje aktivno radi na podsticanju međusobne saradnje. Ono organizuje poslovne sastanke i društvene događaje da bi članicama omogućilo da razmene poslovne informacije, a takođe povezuje članice, kako međusobno, tako i sa članicama drugih stranih poslovnih udruženja i komora.\nTakođe, Udruženje svojim članicama pruža informacije o procedurama i preprekama u poslovanju u Srbiji.\nOdeljenje za privredu i trgovinu Ambasade Grčke u Beogradu\nGrčko poslovno udruženje\nbilateralna razmena Srbije i Grčke\nspoljnotrgovinska robna razmena Srbije i Grčke\ntrgovinska razmena Srbije i Grčke\ninvesticije iz Grčke\ninvestitori iz Grčke\ngrčke kompanije u Srbiji\ngrčko srpske poslovne veze


Kluge: Evropa na pragu mogućeg kraja borbe protiv pandemije - mojKontakt portal - Radio Televizija Kontakt\nDirektor kancelarije Svjetske zdravstvene organizacije (SZO) za Evropu Hans Kluge izjavio je danas da Stari kontinent sada ulazi u „mogući kraj“ pandemije i da je broj umrlih od virusa korona19 sve manji.\nPrema njegovim riječima, postoji šansa da zemlje širom Evrope preuzmu kontrolu nad prenosom kovida 19 zbog tri faktora, a to su visok stepen imunizacije zbog vakcinacije, tendencije slabijeg širenja virusa na višoj temperaturi i manjoj opasnosti od soja omikron.\nKluge ističe da, pošto zima prolazi u većem dijelu Evrope, predstojeće proljeće pruža mogućnost dužeg perioda mira i višeg stepena odbrane od eventualnog novog rasta broja zaraženih. „Čak i u slučaju pojave novog soja, zdravstvene vlasti u Evropi bi trebalo da budu u stanju da to kontrolišu, zahvaljujući imunizaciji i jačanju napora za dalju borbu“, istakao je Kluge.\nOn je napomenio da je zato potrebno drastično i beskompromisno povećanje raspodijele vakcina preko granica te da bi doze trebalo da budu obezbijeđenje svakome u Evropi i šire, javlja Tanjug.\nBanjaluka: Privremena isključenja struje u srijedu\nŠtampa se po 15 novih udžbenika za osnovne i srednje škole\nOsumnjičen da je za 300 evra sređivao lažne potvrde o vakcinaciji


Vila Anđela - Stavros ⋆ Fun Travel Agency\nVila Anđela – Stavros\nLokacija: Nalazi se oko 400m od centra i na oko 80m od plaže Opis: Vile Silvia i Anđela se nalaze na različitim spratovima u okviru istog objekta. Vila Anđela raspolaže dvokrevetnim i trokrevetnim studijima, koji se nalaze na drugom i trećem spratu. Smeštajne jedinice poseduju kompletno opremljenu čajnu kuhinju u okviru sobe, kupatilo (tuš/WC), TV i balkon. Svaka smeštajna jedinica ima klima-uređaj čije se korišćenje doplaćuje na licu mesta (5 € dnevno po studiju). Ova doplata nije obavezna.Vila nema peškire\nTags: 2017, apartmani, first minute 2017, grčka, grcka 2017, leto, leto 2017, letovanje 2017, letovanje. letovanje 2017, Stavros, Stvaros 2017\nVila Diamanto – Stavros


Dan online - Politika: Marković: Vlada ne kontroliše Savjet javnog servisa - 2018-07-03\nPolitika PREMIJER SE PRED DIPLOMATAMA EU BRANIO OD OPTUŽBI ZA UGROŽAVANJE SLOBODE MEDIJA\nMarković Marković: Vlada ne kontroliše Savjet javnog servisa\nPremijer Duško Marković je na sastanku sa ambasadorima država EU i zapadnog Balkana poručio da Vlada oštro osuđuje svaki pokušaj ugrožavanja medijske slobode, ali da Vlada nema ingerencije nad Savjetom RTCG. Marković je rekao da „Vlada radi tamo gdje može da doprinese”.\n– U finalnoj fazi izrade su novi Zakon o medijima i izmjene i dopune Zakona o RTCG – naveo je Marković.\nAmbasador Austrije Ana Janković je istakla da Austrija ostaje čvrsto posvećena članstvu svih država zapadnog Balkana u EU na osnovu mjerljivih rezultata, a Crna Gora prednjači u procesu. Marković je poručio da je zemlja prešla veliki put u procesu evropskih integracija, i da je ambicija dobijanje završnih mjerila za poglavlja 23 i 24, uz prethodno ispunjenje privremenih mjerila. Prema njegovim navodima, to bi bio suštinski napredak pregovora EU sa državom koja prednjači u pregovaračkom procesu.\n– Za šest godina pristupnih pregovora ostaju samo dva poglavlja koja treba da otvorimo, dok je u februaru zaokružena veoma zahtjevna i dugotrajna faza pregovaračkog procesa – ispunjenjem svih početnih mjerila – ukazao je Marković.\nOn je, kako je saopšteno iz vladine Službe za odnose sa javnošću, podsjetio da je na nedavno održanoj međuvladinoj konferenciji Crna Gora otvorila pregovaračko poglavlje 17 – ekonomska i monetarna unija. Marković je rekao da su Vlada i vladajuća partija spremne na dijalog o reformi izbornog zakonodavstva, za koje je potrebna apsolutna većina, ali i o drugim relevantnim pitanjima u društvenom interesu.\nKazao je da su se sve vrijeme zalagali za punu funkcionalnost parlamenta, i rukovodili dugoročnim interesima države i razvoja i sazrijevanja političkog sistema.\n– U svakom slučaju smo spremni na dijalog o reformi izbornog zakonodavstva, za koje je potrebna apsolutna većina, kao i drugih relevantnih pitanja u društvenom interesu – ukazao je Marković.


Magazin Intermezzo – Održana edukativna konferencija službenika za odnose s javnošću\nOdržana edukativna konferencija službenika za odnose s javnošću\nPR NETWORK, jednodnevna edukativna konferencija službenika za odnose s javnošću u Savjetu ministara BiH, Vladi Federacije BiH, Vladi Republike Srpske i Vladi Brčko Distrikta održana je danas u Banji Vrućici u organizaciji Ureda koordinatora za reformu javne uprave (PARCO) u saradnji sa agencijom PRIME Communications u sklopu projekta “Obuka službenika za odnose s javnošću”.\nKonferenciji je prisutvovalo 70 službenika za odnose s javnošću iz centara institucijonalnog komuniciranja kao i predstavnici nevladinog sektora.\n“Edukativni skup kao današnji uz prisustvo iskustva predavača Eldine Knez, Peđe Ašanina Golea, Miloša Đajića i Dragane Đermanović sa dugogodišnjim iskustvom mogu itekako da posluze PR-ovcima u BiH da svoju profesiju novije historije malo poboljšaju. PR u nasoj drzavi tek zaživljava, tako da su sva iskustav iz zemalja koja su ranije krenuli sa obučavanjem kadrova u segmentu odnosa s javnošću dobrodošla. Unapređenje i obučavanje kadrova koje radi PRIME Communications je itekako važno, jer mi još uvijek nemamo stručne i kvalifikovane obrazovne ustanove koje radi na produciranju kadrova koji ce se baviti PR-om”, istakla je Mirjana Micevska, rukovoditelj službe za informisanje Vjeća ministara BiH.\nUčesnici konferencije su imali priliku da slušaju predavanja o kriznom komuniciranju, značaju online komunikacije, kao i o komuniciranju značajnih evropskih tema u lokalnoj zajednici. Pored predavanja učesnici su na konferenciji razmjenjivali iskustva i uspostavljali saradnju sa svojim kolegama i sa predstavnicima nevladinog sektora.\n“Sve aktivnosti u sklopu projekta “Obuke službenika za odnose s javnošću” dosada su uspješno realizovane. Skupovi poput današnjeg su veoma korisni za sve učesnike jer im pokazuju dobre primjere iz regiona. Vjerujemo da će i priručnik koji će biti uskoro publikovan biti koristan za sve službenike za odnose s javnošću u organima uprave”, istakla je Vedrana Faladžić, viša stručna saradnica za odnose s javnošću Ureda koordinatora za reformu javne uprave.\nCilj projekta je jačanje kapaciteta i standardizovanje praksi službenika za odnose s javnošću u centrima institucionalnog komuniciranja BiH, njihovo upoznavanje sa iskustvima institucionalnog komuniciranja, teorijom i praksom odnosa sa javnošću kroz direktan pristup iskustvima evropske prakse u toj oblasti, te jačanje saradnje korisnika projekta.\nOdržana obuka službenika za odnose s javnošću\nOdržana obuka službenika za odnose s javnošću Vlade RS\nObuka službenika za odnose s javnošću u organima BiH\nČetvrta BH edukativna konferencija o odnosima s javnošću PROACTIVE 08


Evropgrupa: Atina mora da donese teške odluke\nGrčka nema drugu opciju osim da donese teške odluke koje traže međunarodni poverioci, ako želi da osigura dodatni zajam i izbegne bankrot, rekao je šef evrogrupe Jeron Dijselblom.\n"Ako grčka Vlada ne može da prihvati činjenicu da nema lakih rešenja i da se moraju doneti teške odluke, onda je sama. Mi ne možemo da pomognemo Grčkoj, ako ona ne želi da pomogne sama sebi", rekao je Disjelblom finskom listu "Helsingin sanomat".\nPrema njegovim rečima, sporazum se još može postići na vreme da se odblokira pomoć pre kraja meseca. On je rekao da su grčki poverioci otvoreni za pregovore, ako ekonomski prijedlozi Atine budu smisleni.\n"Politička odluka se može doneti već sutra, sve dok je kredibilna i osigurava grčku finansijsku nezavisnost", rekao je on.\nDisjelblom, kao šef evrogrupe, predstavlja ministre finansija zemalja evrozone. On je, takođe, holandski ministar finansija.\nPredstavnici Međunarodnog monetarnog fonda (MMF) napustili su juče pregovore u Briselu zbog "velikih razlika", dok je predsednik Evropskog savjeta Donald Tusk juče direktno rekao Atini da prestane da se kocka sa svojom budućnošću.


Očajni: Stanarka im duguje 11.500 evra, a oni joj ne mogu ništa godinama! | Vestinet.rs\nPočetna AKTUELNO\tOčajni: Stanarka im duguje 11.500 evra, a oni joj ne mogu ništa godinama!\nOčajni: Stanarka im duguje 11.500 evra, a oni joj ne mogu ništa godinama!\nLjudi dobroi pogledajte račune za „Infostan“, pogledajte kako se provuklo poskupljenje! Ljudi besno pitaju – šta je, bre, ovo?!\nŠešelj se digao iz mrtvih: U ponedeljak dolazi na posao


Opremljena radionica za novi smer u Tehničkoj školi\nPočetna/BIZNIS/Opremljena radionica za novi smer u Tehničkoj školi\nSana Life 18. oktobra 2016.\tBIZNIS, KATEDRA Ostavite komentar\nU Tehničkoj školi u Vlasotincu otvorena je renovirana školska radionica u kojoj će se obavljati praktična nastava za učenike u profilu industrijski mehaničar. Ovaj trogodišnji obrazovni profil razvijen je u okviru Nemačko-srpske razvojne saradnje kao deo projekta „Reforma srednjeg stručnog obrazovanja u Srbiji“.\nNovi smer industrijski mehaničar i renovirana radionica plod su saradnje ovdašnje Tehniče škole i lokalne privrede koja je prepoznala da je neophodno da se aktivno uključi u obrazovanje kadrova koji su joj potrebni. Upravo je ta potreba privrede za mladim i dobro obučenim kadrovima navela pet velikih kompanija opštine Vlasotince, Gruner, Elrad, Elrad Wire Systems, IGM Mladost i SLR Vitko da zajedno sa Opštinom i projektom nemačke razvojne saradnje sklope sporazum o javno-privatnom partnerstvu.\nUkupan obim investicija u narednih tri godine je oko 100 hiljada evra, a skoro polovina sredstava je već uložena u renoviranje i opremanje školske radionice u kojoj će se realizovati praktična nastava za učenike ove škole. Naime, budući industrijski mehaničari školovaće se po kooperativnom modelu koji uvodi elemente dualnog obrazovanja u skladu sa uslovima u Srbiji.\nOvaj model podrazumeva da se u prvoj godini praksa obavlja u školskoj radionici, a u drugoj i trećoj godini u fabrikama pomenutih kompanija, i to u drugoj godini 2, a u trećoj godini tri dana nedeljno.\nOvaj projekat je imao veliku pažnju javnosti u vlasotinačkom kraju. Činjenica da kompanije odgovorno i posvećeno pristupaju obrazovanju učenika i jasna perspektiva o brzom zaposlenju nakon školovanja prepoznata je od strane roditelja i učenika koji su upisali ovaj profil. Rezultat je 30 upisanih učenika tj. celo odeljenje industrijskih mehaničara u Tehničkoj školi Vlasotince, a nažalost bilo je i onih koji nisu uspeli da se upišu.\nZa vreme prakse u kompanijama učenici će pored stručnih znanja i veština sticati i socijalne kompetencije u realnom svetu rada. Kako bi se učenici dodatno motivisali i osetili da i oni kroz učenje doprinose kvalitetnijem poslovanju, kompanije će stipendirati učenike u skladu sa njihovim zalaganjem u procesu učenja. Ovo je vrsta simulacije radnog odnosa koja se pokazala veoma motivišućom za mlade ljude. Ipak, najveći benefit ovog projekta je što će nakon završenog školovanja industrijski mehaničari imati dobre šanse da se zaposle u kompanijama u kojima su tokom školovanja obavljali praktičnu nastavu. Istovremeno, kroz ovakav sistematski pristup privrede da kroz redovno školovanje učenika stvaraju dobro kvalifikovane buduće kadrove predstavlja dugoročno rešenje i za same kompanije.\nOznakeindustrijski mehaničar Nemačka škola tehnička Vlasotince\nPrethodni Ana Grčić predstavlja novu kolekciju\nSledeći Osnovna škola “8.oktobar” jedna od deset najboljih


Manastir Kalenić LETO 2019 Srbija, Putovanja Manastir Kalenić\nManastir Kalenić, Srbija\nManastir Kalenić, pod obroncima Gledićkih planina, sa crkvom posvećenom Vavedenju Bogorodice, sagrađen je i živopisan između 1407. i 1413. godine u vreme despota Stefana Lazarevića. Protomajstor koji je sagradio kalenićku crkvu i autori njenog zidnog slikarstva svrstavaju se u red najsenzibilnijih majstora u staroj srpskoj umetnosti.\nČitav kompleks predstavlja jedan od najlepših primera graditeljstva i živopisa moravske škole.\nUpotreba svetlijih tonova na kalenićkim freskama, u ozbiljne teološke kompozicije uvodi dimenziju poetske nežnosti i intimnih osećanja koja se mogu povezati sa hronološki vrlo bliskom tragedijom stradanja kneza Lazara i junaka Kosovskog boja.\nJedna od najinteresantnijih kompozicija je Svadba u Kani Galilejskoj, gde se velika ideja autentičnog i tradicionalnog srpskog nasleđa veoma uspešno kombinuje sa predlošcima monumentalnog vizantijskog slikarstva sa kraja XIV i početka XV veka.\nOsim vanredne lepote samog manastira, predeo pitomog Levča koji ga okružuje, je jedan od najlepših prirodnih ambijenata centralne Srbije.


23.02.2019. 23:53 > 08:07\nZamenik višeg javnog tužioca u Smederevu, Aleksandar Kuzmanović večeras je pretučen, a napadač je uhapšen. Tužilac je napadnut u restoranu u Smederevskoj Palanci, gde je bio sa sinom, kada je nepoznati muškarac najpre počeo da ga vređa, a potom je prišao stolu i dva puta udario Kuzmanovića, koji je pao sa stolice, pišu "Novosti".\nTo je potvrdio Viši javni tužilac, Dragan Lopušina, koji je rekao da je Kuzmanović zadobio udarac u predelu slepočnice i da je prilikom pada sa stolice povredio i nogu.\nPolicija traga za Dejanom P. koji je u bekstvu nakon što je juče uputio ozbiljne pretnje sudskom veću Višeg suda u Smederevu.\n"TRETIRAN SAM ISTO KAO I NAPADAČI" Mladić koji je izboden u Nišu jer je na sebi imao antifašističku majicu DOBIO KRIVIČNU PRIJAVU za incident u kom je on napadnut


EVROPA JASNA OKO KOSOVA! SRBIJA DA NE GLEDA SVOJE INTERESE, NAGO NAŠE! | Vestinet.rs\nPočetna AKTUELNO\tEVROPA JASNA OKO KOSOVA! SRBIJA DA NE GLEDA SVOJE INTERESE, NAGO NAŠE!\nStano i „bratija iz EU“ zaboravili su koliko je njima značilo međunarodno pravo kad su bombadrovali našu zemlju, kad su joj oteli, pa potom i priznali lažnu državu…\nMeđunarodno pravo ih nešto nije zanimalo ni kad je trebalo sprečiti divljačke napade na Srbe i njihov egzodus sa KiM. Kako ih je tek interesovalo međunarodno pravo kad je trebalo suditi zločincima OVK u Haškom tribunalu…\nE sad su se ođednom setili međunarodnog prava, pa tako portparol komesara EU za spoljne poslove Peter Stano navodi da sporazum, mora da bude prihvatljiv za region i za države članice EU.\n– Takav sporazum mora da bude u skladu sa zakonima i vrednostima Evropske unije i poštujući međunarodno pravo. Da bi bio trajan sporazum, mora da bude prihvatljiv za region i za države članice EU.\nOvo je poruka koju je stranama poslao Miroslav Lajčak, koji je imenovan i postupa u ime visokog predstavnika EU Žozepa Borela – rekao je Stano prištinskom portalu Gazeta Express.\nObjasnio je da je „čisto zlonamerno i nekorektno pogrešno tumačenje“, da Borel i Lajčak imaju različite stavove po pitanju konačnog sporazuma za Kosovo.\n– Što se tiče razmene teritorija, komentari visokog predstavnika Žozepa Borela i specijalnog predstavnika EU Miroslava Lajčaka su dosledni i u skladu sa našim dugoročnim stavom. Drugim rečima, to je čisto zlonamerno i nekorektno tumačenje – rekao je Stano.\nDodao je da je Borel uvek govorio da „Kosovo i Srbija moraju da nađu rešenje za sve probleme, da je to prioritet EU i trebalo bi da bude i za njih“.\n– Kosovo i Srbija moraju da postignu sveobuhvatni dogovor o normalizaciji odnosa.\nTo će pokazati da su konačno rešili probleme prošlosti i da su spremni da idu dalje na svom evropskom putu – rekao je Borelov portparol.


IATA: Međunarodni avio-saobraćaj opao za 89 procenata\nČetvrtak, 8.04.2021., 17:23 Četvrtak, 8.04.2021., 16:18\nMeđunarodni putnički avio-saobraćaj opao je za 89 procenata u februaru u poređenju sa istim mjesecom prošle godine, jer je ponovo zabilježen porast zaražavanja kovidom-19, saopštila je Međunarodna asocijacija za vazdušni saobraćaj (IATA).\n– Međunarodni putnički avio-saobraćaj opao je za skoro 89 odsto i ne pokazuju znakove oporavka u aktuelnom okruženju – izjavio je novi generalni direktor IATA, Vili Volš.\nVolš je pozvao regulatore da intervenišu kako bi spriječili monopolističko cjenovno ponašanje aerodroma, jer su se neki aerodromi, poput britanskog Hitroua, ponijeli kao monopolisti prema avio-kompanijama.\n– Bićemo vrlo jaki i agresivni u suprotstavljanju tome. Očekivaćemo da ekonomski regulatori i vlade prepoznaju potrebu da intervenišu i da osiguraju da se ovakva vrsta ponašanja, koja očigledno nije prihvatljiva, ne toleriše – izjavio je on.\nmeđunarodni avio sobraćaj


Nacionalni kontakt centar za bezbednost dece na internetu, pri Ministarstvu trgovine, turizma i telekomunikacija, uspostavljen je 27. febuara 2017. godine, na osnovu Uredbe o bezbednosti i zaštiti dece prilikom korišćenja informaciono-komunikacionih tehnologija.\nCentar je prvi, i za sada jedini, institucionalni mehanizam u regionu koji se bavi prevencijom i reagovanjem na ugrožavanje dece u digitalnom okruženju, pružajući mogućnost građanima da se besplatno obrate na broj telefona 19833 ili putem onlajn platforme Pametno i bezbedno.\nFormirani su predmeti težih slučajeva onlajn ugrožavanja maloletnika, kao što su: sajberbuling, vrbovanje, pornografija, zloupotreba profila na društvenim mrežama, ucene i pretnje, opasne i lažne igre i zavisnost od novih tehnologija.\nRadi adekvatnog odgovora na ovakve prijave Centar sarađuje sa Tužilaštvom za visokotehnološki kriminal, MUP-om, Ministarstvom prosvete, Centrima za socijalni rad i domovima zdravlja.\nCentar takođe pruža savete građanima o pravilnom korišćenju interneta, bezbednom postavljanju sadržaja i mogućnostima onlajn zaštite, kao i pripremljene brošure iz ove oblasti u Digitalnoj biblioteci.\nPored prijema prijava onlajn ugrožavanja dece i telefonskog i onlajn informisanja i savetovanja, Centar sprovodi edukaciju širom Srbije.\nUkoliko želite da prezentacija bude održana u vašem gradu, opštini, školi ili Mesnoj zajednici, kontaktirajte nas putem imejla bit@mtt.gov.rs , ili pozivom na broj 19833.\nStatistiku kontakt centra možete preuzeti na linku.\nIzveštaj o radu Nacionalnog kontakt centra za bezbednost dece na internetu za 2020. godinu možete pogledati ovde.\nOvde preuzmite prezentaciju za roditelje\tOvde preuzmite prezentaciju za decu


Na Međunarodnom aerodromu Sarajevo za sedam mjeseci oduzeta 63 falsificirana dokumenta!\nSlužbenici Granične policije sve češće otkrivaju pokušaje ulaska stranih državljana u BiH s lažnim ispravama. Na Međunarodnom aerodromu Sarajevo protekle sedmice otkrili su krivotvorenu putnu ispravu Turske, s kojom je maloljetnica pokušala ući u našu zemlju.\nNaknadnim provjerama utvrđeno je da je taj pasoš i na Interpolovoj listi ukradenih dokumenata.\nDaljnjom provjerom pronađena je i krivotvorena lična karta, izdata u Turskoj, a ova maloljetnica u Sarajevo je stigla u pratnji majke letom iz Dubaija.\nO svemu je upoznat i kantonalni tužilac, ali su njih dvije zatražile azil pa su predate Državnoj službi za poslove sa strancima.\nOvo je već drugi pokušaj ulaska turskih državljana u BiH s lažnim putnim ispravama u posljednja dva mjeseca. Nedavno je u tome spriječena i šesteročlana porodica Kara, čiji su članovi imali tri lažna pasoša, a i oni su u Sarajevo stigli letom iz Dubaija.\nIzvor iz Granične policije otkrio je za “Avaz” da je u prvih sedam mjeseci na Sarajevskom aerodromu od 11 državljana Turske privremeno oduzeto čak 16 falsificiranih dokumenata.\nZabrinjavajuće je da su pripadnici GPBiH u ovom periodu privremeno oduzeli 63 falsificirana dokumenta Istočnog Timora, Somalije, Pakistana, Kine, Afganistana…\nNajčešće su oduzimani falsificirani dokumenti iz Italije, Turske, Pakistana, Južne Koreje, Istočnog Timora i Bugarske, rečeno nam je u Graničnoj policiji.\nSomalac s ukradenim švedskim pasošem\nNaš list već je pisao kako su prije nekoliko dana na Sarajevskom aerodromu uhapšena trojica Somalaca, a jedan od njih imao je 18 lažnih isprava, među kojima su pasoši, lične karte i dozvole za boravak u Italiji.\nOdređen im je pritvor, a tokom provjera utvrđeno je da je jedan od uhapšenih imao i ukradeni pasoš Švedske koji se nalazi na Interpolovoj listi ukradenih dokumenata.\nAeorodrom Sarajevo Migranti Sarajevo BiH


Arena naočare VIPER M 92389-71 cena, cene Srbija, prodaja Beograd Novi Sad Niš\nArena naočare VIPER M 92389-71 cene\nEPonuda nije internet prodavnica već Vam omogućava da brzo i lako nađete Arena naočare VIPER M 92389-71 po najjeftinijoj ceni. Naš cilj je da kupci budu što bolje informisani o ponudi Arena naočare VIPER M 92389-71 na tržištu Srbije. Vrlo lako nalazite željeni proizvod za kategoriju Naočare za plivanje cene, ne morate da lutate od sajta do sajta za Arena Naočare za plivanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Arena naočare VIPER M 92389-71 sa PRODAVCEM. EPonuda ne može da garantuje potpunu tačnost specifikacije i slika za Arena naočare VIPER M 92389-71. Pre kupovine, podatke za Arena naočare VIPER M 92389-71 proverite na sajtu PROIZVOĐAČA.


Oštećeni kao supsidijarni tužilac • Krivično Pravo • PRO BONO\nAutor: Mirjana Mihajlović\nU našem krivičnom zakonodavstvu postoje krivična dela za koje se gonjenje preduzima po službenoj dužnosti i ona koja se gone po privatnoj tužbi. U prvom slučaju, krivični postupak pokreće javni tužilac, a u drugom slučaju privatni tužilac, (a to je uglavnom oštećeni).\nPostavlja se pitanje, koja prava u krivičnom postupku ima lice koje je oštećeno krivičnim delom za koje se gonjenje preduzima po službenoj dužnosti?\nOštećeni je lice čija su imovinska ili druga dobra i slobode povređena ili ugrožena izvršenjem krivičnog dela. U slučaju kada se radi o krivičnom delu za koje se gonjenje preduzima po službenoj dužnosti, krivični postupak pokreće javni tužilac, a ne oštećeni. Međutim, oštećeni ima zakonom određena prava koja mu omogućavaju izvesno učestvovanje u konkretnom krivičnom postupku.\nJedno od tih prava jeste tzv. pokretanje, odnosno preuzimanje krivičnog gonjenja od javnog tužioca.\nU slučaju kada javni tužilac oceni da ne pokrene krivični postupak na osnovu nekog od zakonom propisanog osnova, tek tada oštećeni stiče pravo da umesto njega pokrene postupak. Slična situacija je i u slučaju kada javni tužilac odustane od krivičnog postupka. To znači da je javni tužilac pokrenuo krivični postupak, ali da je u toku postupka odustao od daljeg krivičnog gonjenja. Tada oštećeni ima pravo da preuzme krivično gonjenje od javnog tužioca.\nPostoje različite procesne situacije koje diktiraju različite rokove u kojima oštećeni može da iskoristi svoje pravo.\n1) Kada javni tužilac oceni da nema mesta pokretanju krivičnog postupka, donosi rešenje o odbačaju krivične prijave, u kom slučaju oštećeni ima pravo da pokrene krivični postupak u roku od 8 dana od prijema obaveštenja da je javni tužilac doneo navedeno rešenje. Ukoliko javni tužilac ne obavesti oštećenog, on može da pokrene krivični postupak u roku od 3 meseca od dana donošenja rešenja o odbačaju krivične prijave. Oštećeni pokreće postupak podnošenjem zahteva za sprovođenje istrage ili optužnice.\n2) U skraćenom krivičnom postupku (krivična dela za koja je propisana kazna zatvora do 5 godina zatvora), ukoliko javni tužilac ne pokrene krivični postupak u roku od mesec dana od dana prijema krivične prijave, oštećeni ima pravo da pokrene postupak podnošenjem optužnog predloga.\n3) Ukoliko je javni tužilac podneo zahtev za sprovođenje istrage, a istražni sudija se sa njim ne složi, odluku o zahtevu donosi posebno trojno veće sudija – vanraspravno veće. Ukoliko vanraspravno veće donese rešenje da nema mesta sprovođenju istrage, a javni tužilac ne izjavi žalbu u roku od 3 dana, već samo oštećeni, tada se smatra da je time oštećeni preuzeo krivično gonjenje, tj. da je javni tužilac odustao od krivičnog gonjenja.\n4) Ako je javni tužilac odustao od krivičnog gonjenja na glavnom pretresu, oštećeni koji je prisutan ima pravo odmah ili u roku od 8 dana, da preuzme krivično gonjenje.\n5) U prethodnom slučaju, ako javni tužilac odustane od krivičnog gonjenja na glavnom pretresu, a oštećni nije prisutan, sud će doneti presudu kojom odbija optužbu. U tom slučaju, oštećeni ima pravo na povraćaj u pređašnje stanje, ako iz opravdanih razloga nije mogao da prisustvuje glavnom pretresu a bio je uredno pozvan, ili ako nije bio uredno pozvan na glavni pretres. Oštećeni tada podnosi molbu u roku od 3 meseca od prestanka smetnje zbog koje iz opravdanih razloga nije mogao da prisustvuje glavnom pretresu.\n6) Zakon je regulisao i situaciju ukoliko dođe do smrti oštećenog u roku u kojem on može pokrenuti, odnosno preuzeti krivično gonjenje. U tom slučaju, njegov suprug, vanbračni suprug, roditelj, dete, usvojilac, usvojenik, brat ili sestra mogu pokrenuti, odnosno preuzeti krivično gonjenje u roku od 3 meseca od smrti oštećenog.\nU slučaju da je oštećeni pokrenuo, ili preuzeo krivično gonjenje od javnog tužioca, on ima sva prava u krivičnom postupku koja ima i javni tužilac, osim prava koji on ima kao državni organ.\nTrebalo bi dodati da ovakva zakonska mogućnost predstavlja izvesni korektiv u radu javnog tužioca, pa je moguće da u toku postupka javni tužilac ipak oceni da je potrebno da on nastavi sa krivičnim gonjenjem, te da ponovo preuzme tu ulogu od oštećenog. U tom slučaju, oštećeni se ponovo vraća na procesni položaj koji je imao pre pokretanja, odnosno preuzimanja krivičnog prava, s tim što stiče jedno dodatno pravo, a to je pravo izjavljivanja žalbe na presudu iz svih žalbenih razloga.


Na putevima u ZDK: Akcija kontrole učesnika u saobraćaju sa akcentom na strane tablice | maglajinfo.com\nOd 23. do 30. marta\nNa putevima u ZDK: Akcija kontrole učesnika u saobraćaju sa akcentom na strane tablice\n24.03.2016. 00:28 0\nSa ciljem što kvalitetnijeg rješavanja problema i načina sankcionisanja vozača motornih vozila sa stranim registarskim oznakama, u Upravi policije Ministarstva unutrašnjih poslova Zeničko-dobojskog kantona (MUP ZDK) sačinjena je interna baza sa podacima o vozilima koja su registrovana i evidentirana stacionarnim radarima.\nOva baza se svakodnevno ažurira, a policijski službenici koji vrše kontrolu vozila u saobraćaju svakodnevno ostvaruju uvid u istu, te u slučaju pozitivne provjere, pristupaju sankcionisanju počinilaca prekršaja.\nS tim u vezi, a sve sa ciljem pronalaska i sankcionisanja vozača koji su vozilom sa stranim tablicama počinili prekršaje zabilježene stacionarnim ili mobilnim radarom, policijski službenici Uprave policije MUP-a ZDK će u vremenskom periodu od 23. do 30. marta, na svim putevima u Zeničko-dobojskom kantonu, sprovesti akciju pojačane kontrole učesnika u saobraćaju, sa posebnim akcentom na kontrolu vozila sa stranim registarskim tablicama.\n- Ovom prilikom, Uprava policije Ministarstva unutrašnjih poslova Zeničko-dobojskog kantona upozorava sve vozače da se pridržavaju ograničenja brzine kretanja vozila, kao i svih saobraćajnih propisa, kako bi zaštitili sebe, osobe koje prevoze, te druge učesnike u saobraćaju, navodi se u saopćenju MUP-a ZDK.


Coca-Cola sistem u Srbiji pokrenuo je novi projekat podrške Vlasinskom kraju - Biznis Telegraf.rs\n12/08/21 | 15:35\nVlasina - čista ljubav, podrška lokalnim ugostiteljima\nVlasina - čista ljubav, namenjen je unapređenju poslovanja preduzetnika iz oblasti ugostiteljstva, a sve one koji žele da nadograde svoja znanja, unaprede svoj biznis i obogate svoju ponudu, očekuje niz besplatnih edukativnih radionica, u trajanju od 23. do 26. avgusta. Partnersku podršku projektu pružili su Kabinet ministra zaduženog za razvoj nedovoljno razvijenih opština, opština Surdulica kao i Turistička organizacija Surdulice.\n- Vlasina, kao predeo izuzetnih odlika je ekološka i kulturno-istorijska oaza koju vredi upoznati, ali i gastronomski raj kojem se rado vraća. Coca-Cola Sistem tradicionalno prepoznaje značaj popularizacije Vlasine i njenih odlika i veoma smo zahvalni na partnerskoj podršci i iskrenoj želji da se osnaži sektor koji je u prethodom periodu pretrpeo ozbiljne posledice i što pre prevaziđu posledice krize - navodi direktorka Turističke organizacije Surdulica, Biljana Nikolić.\nOd kako je fabrika vode Vlasinka u njenom sastavu, Coca-Cola Sistem kontinuirano ulaže u razvoj lokalne zajednice, privredni i turistički potencijal, kao i očuvanje životne sredine Vlasine. Vlasina - čista ljubav je još jedan u nizu projekata koji potvrđuju da kompanija želi da svoje poslovanje u lokalnoj zajednici temelji na čvrstom partnerstvu i održivim projektima, vodeći računa kako o socijalno-ekonomskom, tako i ekološkom aspektu svojih aktivnosti.\nVladimir je ofis u banci zamenio za kuću na Tari: Imao je stabilan posao, ali je ovde našao mir


Forum civilnog društva: Preporuke o socijalnoj ekonomiji – Smart kolektiv\nHome|Aktuelnosti, Koalicija|Forum civilnog društva: Preporuke o socijalnoj ekonomiji\nadmin2020-08-24T11:18:29+00:0012 јула, 2017|\nSmart Kolektiv je adminstrirao online diskusiju o socijalnoj ekonomiji i formirao njene zaključke u sklopu ključnih preporuka politika koje su predstavljene na sastanku Foruma civilnog društva tokom samita Zapadnog Balkana u Trstu. Preporuke, koje su deo teme pod nazivom Poslovno okruženje i inovacije su, zajedno sa drugim relevantnim temama, prezentovale donosiocima odluka Zapadnog Balkana i Evropske unije, a takođe su priznate i uključene u Deklaraciju Samita Zapadnog Balkana u Trstu, od strane italijanskog predsedništva.\nU cilju uticanja na odluke međuvladinog Samita, predstavnici civilnog društva su se sastali sa evropskim poverenikom za susedsku politiku i pregovore o proširenju, Johanesom Hahom, italijanskom ministarkom inostranih poslova Angelinom Alfanom, kao i sa ministrima spoljnih poslova Albanije, Makedonije, Kosova, Bosna i Hercegovina i Crna Gora: Ditmir Bushati, Nikola Dimitrov, Enver Hokhaj, Igor Crnadak i Srđan Darmanović. Ovom prilikom predstavljene su preporuke o politikama iz oblasti regionalne saradnje Zapadnog Balkana i bilateralnih odnosa, vladavine zakona i borbe protiv korupcije, omladinske saradnje, poboljšanja poslovne klime za inovativna preduzeća, zaštite životne sredine i klimatskih promena, kao i efikasnije komunikacije Berlinskog procesa.\nKao deo Berlinskog procesa, sastanak Foruma civilnog društva bio je prilika da organizacije civilnog društva predstave preporuke o politikama i utiču na odluke koje će usvojiti međuvladin samit zemalja Zapadnog Balkana i EU. Zaključeno je da je dalji dijalog između civilnog društva i donosilaca odluka neophodan, kao uslov održive regionalne saradnje i „evropeizacije” regiona.


Elektrodistribucija u Prokuplju počela sa obnavljanjem elektromreže - Grad Prokuplje\nSlike u kamenu Bratislava Anđelkovića iz Vučja\nElektrodistribucija u Prokuplju počela sa obnavljanjem elektromreže\nPovoljni vremenski uslovi, omogućili su ekipama Elektrodistribucije u Prokuplju da, nakon zime, počnu sa otklanjanjem kvarova i obnovom stare i padavinama oštećene elektroinstalacije.\nPrema njihovim rečima, u toku su radovi na niskonaponskoj mreži, zameni i otklanjanju nedostataka na uličnoj rasveti i zameni električnih brojila.\nZbog ovih radova, biće povremenih prekida u snabdevanju električnom energijom 17. marta, i to u reonu trafostanice jedan i dva u selima Mikulovac i Džigolj, i selu Kostenica, u vremenu od 9 do 13 sati.\n-Zbog radova na niskonaponskoj mreži, biće prekida u snabdevanju električnom energijom i u prokupačkom Novom naselju, Rasinskoj ulici, i to 18. marta, od 8 do 9 sati, obaveštavaju iz Elektrodistribucije.\nTakođe, ističu da će zbog elektro radova na „DV 10 Ćukovac„ 19. marta, u vremenu od 10 do 12 sati, biti prekida u napajanju potrošača u prokupačkim selima: Mala Plana (pored ciglane), Gubetin, Ćukovac, Bela Voda, Vodice i vojna baza i Suva česma. Iz Elektrodistribucije obaveštavaju građane da će se ovi radovi izvoditi prema pomenutom rasporedu samo ako to vremenski uslovi dozvole, i upozoravaju potrošače da za vreme prekida u snabdevanju strujom isključe sve svoje uređaje u domaćinstvu, kao i da njihovo uključivanje vrše postupno po ponovnom uključenju struje.


Predsednik Jermenije Armen Sarkisijan i Srbije Aleksandar Vučić u Beogradu\nNa konferenciji za novinare, Vučić je rekao da između dva naroda postoji istinsko prijateljstvo, a da su politički odnosi veoma dobri.\n"Jermenija razume situaciju po pitanju Kosova. Mi se trudimo da imamo dobro balansiranu poziciju i podržavamo mirno rešenje za sve probleme u njihovom regionu. Mi ćemo pre kraja godine da otvorimo ambasadu u Jerevanu. Ukinućemo vize za jermenske građane i to je dobra vest za njih, a ja verujem da će uslediti i recipročan potez", rekao je Vučić.\nGovoreći o mogućnosti unapređenja saradnje dve zemlje, Vučić je pomenuo kooperaciju u oblasti modernih tehnologija u koje Jermenija mnogo ulaže i dodao da Srbija želi da nauči što više po pitanju formiranja edukativnih centara za razvoj budućih generacija koje mogu da se uhvate u koštac sa savremenim trendovima u tehnologiji.\n"Zajedno ćemo pozvati svetske kompanije da formiraju istraživačke centre. Sledeća stvar je prerada hrane, isporuka, logistika i verujem da tu možemo da pronadjemo mnogo toga zajedničkog", rekao je on.\nOn je dodao da ostaje da se razmotri i mogućnost uspostavljanja redovne avionske linije između Beograda i Jerevana, jer bi tako nešto bilo značajno za razvoj ne samo poslovne već i kulturne saradnje i unapređenja naučne povezanosti.\nPredsednik Jermenije Armen Sarkisijan izjavio je danas da je sa predsednikom Srbije Aleksandrom Vučićem vodio konstruktivan razgovor i da su potvrdili "posvećenost i želju da jačaju saradnju i otvore novo poglavlje" u odnosima dve zemlje.\n"Naši narodiu imaju vekovima duge istorijske i kulturne veze koji danas prerastaju u dinamične međudržavne odnose zasnovane na zajedničkoj viziji za budućnost", rekao je Sarkisijan na zajedničkoj konferenciji za novinare posle razgovora sa Vučićem.\nOn je naveo da je sa predsednikom Srbije razgovarao o saradnji prehrambene industrije i turizma, o saradnji u oblasti visoke tehnolgije, veštačke inteligencije, inovacija što je, kako je dodao, pokretač bilateralne saradnje.\nSarkisijan je rekao da je bilo reči i o ;ulaganjima i ekonomskoj saradnji čemu će doprineti najavljeno potpisivanje sporazuma Srbije i Evroazijske ekonomske unije o slobodnoj trgovini.\nPredsednik Jermenije je s Vučićem, kako je naveo, razgovarao i o regionalnim i međunarodnim pitanjima, saradnji u međunarodnim organizacijama i ukidanju viznog režima i pozdravio ;odluku Srbije da otvori ambasadu u Jeremniji.\nZa subotu je predviđeno polaganja venca na "Jermenski hačkar" - spomenik zahvalnosti jermenskog naroda u znak sećanja na sedmoricu vojnih pilota Jugoslavije, poginulih 12. decembra 1988. godine kod Jerevana u padu jugoslovenskog aviona koji je prevozio humanitarnu pomoć u Jermeniju, pogođenu zemljotresom.